
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του ΟΕΐ του Δήμου Προσοτσάνης Ν. Δράμας. 1 

Έγκριση του Ο.Ε.Τ. της Κοινότητας Δαακίου Ν. Ημαθίας. 2 

Ανασυγκρότηση Δ.Σ. του ΑΟΣΑΚ. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙ ΕΣ 19234 (1) 


Τροποποίηση του ΟΕΤ του Δήμου Προσοτσάνης Ν. Δράμας 
Ο ΝΟΜΑΡΧΗΣ ΔΡΑΜΑΣ 

1. Τις διατάξεις του άρθρου 12 του Ν. 1188/81, όπως αντιχαταστάθηχε με 
το άρθρο 26 του Ν. 1832/89. 

2. Το Π. Δ/γμα 37α/87, όπως συμπληρώθηκε με το Π. Δ/γμα 22/90 

3. Την ΔΙ ΕΣ 19458/5.10.88 απόφασή μας με την οποία έγινε η προσαρ¬ 
μογή του ΟΕΤ του Δήμου στις διατάξεις του Ν. 1586/86. 

4. Την αριθ. 98/1991 απόφαση του Δημοτικού Συμβουλίου Προσοτσάνης 
με την οποία τροποποιείται ο ΟΕΤ του Δήμου.' 

5. Την σύμφωνη γνωμοδότηση του ΐπηρεσιακού Συμβουλίου του άρθρου 5 
του Ν. 1188/81 που διατυπώθηκε στο 6ο/20.9.91 πρακτικό του (Θέμα 2ο) 
και 

6. Το 105.176/16.10.91 έγγραφο του ΤΠ ΕΣ στο οποίο διατυπώθηκε η 
άποψή του, σχετικά με τους οριζόμενους κλάδους για κατάληψη θέσεων προϊ¬ 
σταμένων, σύμφωνα με την οποία δεν μπορεί σε μοναδική Διεύθυνση Διοίκησης 
Δήμου να προΐσταται τεχνικός υπάλληλος, επειδή οι ΟΤΑ είναι οργανισμοί που 
επιμελούνται κυρίως διοικητικών έργων, αντί της πολιτείας, και ειδικώτερα εί¬ 
ναι οργανισμοί που έχουν ως αποστολή τη διοίκηση τοπικών υποθέσεων αρθ. 23 
ΔΚΚ, γι’ αυτά θα πρέπει και η εσωτερική οργάνωση του Δήμου να εξυπηρετεί 
τον σκοπό αυτό (άσκηση διοίκησης), αποφασίζουμε: 

Εγκρίνουμε την 98/1991 απόφαση του Δημοτικού Συμβουλίου Προσοτσά¬ 
νης, με την οποία τροποποιείται ο ΟΕΤ του Δήμου, όπως ειδικότερα ορίζεται σ’ 
αυτή, εκτός της περίπτωσης ορισμού του κλάδου ΓΙΕ3 για κατάληψη της θέσης 
προϊσταμένου Δ/νσης, ώστε η διάρθρωση και διαβάθμιση των υπηρεσιών του 
Δήμου να έχει ως εξής: 

Διάρθρωση Δημοτικής ϊπηρεσϊας 
Άρθρο 1 

Η όλη υπηρεσία του Δήμου διαρθρώνεται σε διεύθυνση, τμήματα, υπηρεσίες 
και γραφεία. 

Η Διεύθυνση του Δήμου περιλαμβάνει: 

1. Το Τμήμα Διοικητικής και Οικονομικής ϊπηρεσϊας 

2. Το τμήμα Τεχνικών Τπηρεσιών. 

Άρθρο 2 

Το Τμήμα Διοικητικής και Οικονομικής ϊπηρεσϊας περιλαμβάνει: 

1. Διοικητική ΐπηρεσία 

α) Γραφείο Προσωπικού 

β) Γραφείο δημοτικού συμβουλίου και δημαρχιακής επιτροπής 

γ) Γραφείο.δημοσίων σχέσεων και πληροφόρησης κοινού 

δ) Γραφείο Παιδείας, Νεολαίας και Πολιτιστικών Εκδηλώσεων 


ε) Γραφείο μητρώου, στρατολογίας, στατιστικής και ληξιαρχείου 

στ) Γ ραφείο πρωτοκόλλου, δακτυλογράφησης, διεκπεραίωσης και αρχείου. 

2. Οικονομική ΐπηρεσία 

α) Γραφείο δημοτικών προσόδων, περιουσίας και διαχείρισης υλικού, 
β) Γραφείο Λογιστηρίου και προμηθειών 
γ) Γραφείο δημοτικού ταμείου. 

Άρθρο 3 

Το Τμήμα Τεχνικών Τπηρεσιών περιλαμβάνει: 

1. Τεχνικές ΐπηρεσίες: 

α) Γραφείο μελετών, προγραμματισμού και εκτέλεσης έργων 

2. Ειδικές ΐπηρεσίες: 

α) Καθαριότητας, καταβρέγματος και ελέγχου φωτισμού 
β) Ύδρευσης 

γ) Κήπων, πάρκων, δενδροστοιχιών και παιδικών χαρών 
δ) Δημοτικών σφαγείων _ 

ε) Δημοτικών Νεκροταφείων 
στ) Φιλαρμονικής 

ζ) ΐπηρεσία μηχανημάτων τεχνικών έργων. 

ΜΕΡΟΣ Β’ 

Οργανική σύνθεση και διαβάθμιση θέσεων προσωπικού 
Άρθρο 4 

Η οργανική σύνθεση και διαβάθμιση των θέσεων του τι κτικού προσωπικού 
κατά κατηγορίες και κλάδους ορίζεται ως εξής: 

1. Θέσεις Διοικητικού προσωπικού: 

1.1 Κατηγορία ΠΕ 

Κλάδος ΠΕΙ Διοικητικού μία θέση (1) 

1.2 Κατηγορία ΤΕ 

Κλάδος ΤΕ17 Διοικητικών - Λογιστικών μία (1) θέση 

1.3 Κατηγορία ΔΕ 

Κλάδος ΔΕΙ Διοικητικού επτά (7) θέσεις 

1.4 Κατηγορία ΤΕ 

Κλάδος ΤΕ1 Κλητήρων - θυρωρών - Γενικών καθηκόντων μία (1) θέση 

2. Θέσεις Τεχνικού προσωπικού 

2.1 Κατηγορία ΠΕ 

Κλάδος ΠΕ3 Πολιτικών Μηχανικών μία (1) θέση 

2.2 Κατηγορία ΔΕ 

α) Κλάδος ΔΕ5 Δομικών έργων μία (1) θέση 
β) Κλάδος ΔΕ24 Ηλεκτρολόγων μία (1) θέση 
γ) Κλάδος ΔΕ28 χειριστών μηχανημάτων έργων μία (1) θέση 
. γ) Κλάδος ΔΕ29 Οδηγών Αυτ/των μία (1) θέση 
ε) Κλάδος ΔΕ30 τεχνιτών μία (1) θέση 
2.3. Κατηγορία ΤΕ 

Κλάδος ΤΕ 16 προσωπικού καθαριότητας, ύδρευσης και άλλων βοηθητικών 
εργασιών οκτώ (8) θέσεις που κατανέμονται ως εξής τέσσερεις (4) θέσεις εργα¬ 
τών καθαριότητας, μία (1) θέση εργάτη ύδρευσης, μία (1) θέση εργάτη - φύλακα 
δημοτικών νεκροταφείων, μία (1) θέση εργάτη - φύλακα κήπων - πάρκων - δεν- 
δροστοιχιών και παιδικών χαρών και μία (1) θέση εργάτη καθαριότητας εσωτε¬ 
ρικών χώρων, η οποία δεν μπορεί να πληρωθεί πριν από την αποχώρηση με 
οποιοδήποτε τρόπο από την υπηρεσία της καθαρίστριας του Δήμου που κατέχει 
θέση ιδιωτικού δικαίου αορίστου χρόνου. 

Άρθρο 5 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 

ΑΟΡΙΣΤΟΥ ΧΡΟΝΟΥ 
(Π.Δ. 523/1980, 476/1981 χαι 410/88) 

α) Μία (1) θέση Μουσικού 

β) Μία (1) θέση καθαρίστριας δημοτ. καταστήματος μερικής απασχόλησης 
(άρθρο 258 Ν. 1188/81). η οποία δημιουργήθηκε με βάση τις διατάξεις του Ν. 
1476/84 και καταργείται αυτοδίκαια μόλις κενωθεί με υποιοδήποτε τρόπο. 

ΜΕΡΟΣ Γ 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 

Άρθρο 6. 

Όλες οι θέσεις μόνιμου προσωπικού κατηγορίας ΠΕ, ΤΕ και ΔΕ διαβαθμίζο¬ 
νται από τον Γ - (εισαγωγικό έως τον Α (ανώτατο) βαθμό. 

Όλες οι θέσεις κατηγορίας ΥΕ διαβαθμίζονται από τον Δ (εισαγωγικό) έως 
τον Γ (ανώτατο) βαθμό (άρθρο 4 Ν. 1586/1986). 

ΜΕΡΟΣ Δ' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Άρθρο 7 

Ως Προϊστάμενοι των Οργανικών Μονάδων του Δήμου θα επιλέγονται και θα 
τοποθετούνται, σύμφωνα με τις διατάξεις του άρθρου 9 του Ν. 1586/1986, 
υπάλληλοι από τις παρακάτω κατηγορίες και κλάδους: 

1. Προϊστάμενος της Διεύθυνσης από τους Κλάδους ΠΕΙ, ΤΕ17, ΔΕΙ. 

2. Προϊστάμενος του Τμήματος Διοικητικών και Οικονομικών Υπηρεσιών 
από τους Κλάδους ΠΕΙ, ΤΕ17, ΔΕΙ. 

3. Προϊστάμενος του Τμήματος Τεχνικών Υπηρεσιών από τον Κλάδο ΠΕ3. 

Για την αναπλήρωση Προϊσταμένων που απουσιάζουν ή κωλύονται εφαρμό¬ 
ζονται ανάλογα οι διατάξεις του άρθρου 13 του Ν. 1586/86. 

Άρθρο 8 

Η κατανομή και τοποθέτηση του προσωπικού στη Δ/νση, στα Τμήματα, στα 
Γραφεία και στις λοιπές υπηρεσίες του Δήμου, γίνεται από απόφαση του Δημάρ¬ 
χου, ανάλογα με τις υπηρεσιακές ανάγκες του Δήμου. 

ΜΕΡΟΣ Ε' 

ΑΝΩΤΑΤΗ ΔΙΕΥΘΥΝΣΗ ΔΗΜΟΤΙΚΩΝ ΥΠΗΡΕΣΙΩΝ 

Άρθρο 9 

Όλων των υπηρεσιών του Δήμου ανώτατος Προϊστάμενος είναι ο Δήμαρχος 
ο οποίος τις διευθύνει, το δε προσωπικό που υπηρετεί ενεργεί σύμφωνα με τις 
εντολές και οδηγίες αυτού, όπως οι σχετικοί Νόμοι, Διατάγματα,αποφάσεις, 
εγκύκλιοι κ.λπ. ορίζουν. 

ΜΕΡΟΣ ΣΤ’ 

ΑΝΤΙΚΕΙΜΕΝΑ ΑΡΜΟΔΙΟΤΗΤΕΣ 
ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Άρθρο 10. 

Αρμοδιότητες Διευθυντή 

Ο Διευθυντής του Δήμου: 

1. Προΐσταται μετά τον Δήμαρχο όλου του προσωπικού και των υπηρεσιών 
του Δήμου τις οποίες διευθύνει, συντονίζει και εποπτεύει για την εύρυθμη λει¬ 
τουργία τους. 

2. Εισηγεΐται στο Δήμαρχο την τοποθέτηση και κατανομή προσωπικού στα 
επί μέρους τμήματα, γραφεία και υπηρεσίες. 

3. Καθοδηγεί το προσωπικό επί διαφόρων θεμάτων υπηρεσιακής φύσης και 
ελέγχει τις ενέργειες και τη νόμιμη εκτέλεση των καθηκόντων του. 

4. Εισηγεΐται στο Δήμαρχο σε συνεργασία με τους: Προϊσταμένους των Τμη¬ 
μάτων τη λήψη κάθε ενδεδειγμένου μέτρου για την εύρυθμη και αποδοτική λει¬ 
τουργία των υπηρεσιών του Δήμου. 

5. Παραλαμβάνει, αποσφραγίζει (εκτός από εκείνη που απευθύνεται στο Δή¬ 
μαρχο με την ένδειξη «προσωπικό») και θεωρεί την αλληλογραφία που απευθύ¬ 
νεται στο Δήμο, την θέτει αμέσως υπόψη του Δημάρχου, και στην συνέχεια τη 
διαβιβάζει διά του πρωτοκόλλου στα αρμόδια τμήματα. 

6. Λαμβάνει γνώση των εισηγήσεων κάθε υπηρεσίας προς το Δήμαρχο ελέγ¬ 
χει όλα τα ενεργούμενα έγγραφα και μονογράφει τα σχέδια πριν υπογραφούν 
από το Δήμαρχο. 

7. Συντάσσει έγγραφοι, αναφορές, υπομνήματα, εκθέσεις κ.λπ. για θέματα 
που δεν υπάγονται στην αρμοδιότητα άλλων υπηρεσιών, καθώς και εγκυκλίους 
και διαταγές του Δημάρχου προς το προσωπικό του Δήμου. 

8. Παρακολουθεί τη νομοθεσία και νομολογία που ενδιαφέρει τους ΟΤΑ και 
ενημερώνει σχετικά τις δημοτικές υπηρεσίες. 

9. Ενημερώνει το Δήμαρχο επί θεμάτων που αφορούν στη λειτουργία των δη¬ 
μοτικών υπηρεσιών, καθώς και επί της πορείας των διαφόρων θεμάτων γενικής 


φύσης που ενδιαφέρουν το Δήμεο και τους κατοίκους. 

10. Παραβρίσκεται στις συνεδράσεις του δημοτικού συμβουλίου και ενημε¬ 
ρώνει το Σώμυχ σχετικά με τις διατάξεις που ισχύουν επί των συζητουμένων θε¬ 
μάτων και παρέχει υπηρεσιακές πληροφορίες όταν ζητηθεί από τον Πρόεδρο του 
Συμβουλίου. 

11. Εποπτεύει τη σύννομη διατύπωση των αποφάσεων του δημοτικού συμ¬ 
βουλίου και της δημαρχιακής επιτροπής και παρακολουθεί την εκτέλεσή τους. 

12. Τηρεί το εμπιστευτικό πρωτόκολλο και αρχείο του Δήμου. 

13. Ενεργεί μαζί με το Νομικό Σύμβουλο του Δήμου (εφόσον διοριστεί), τη 
σχετική αλληλογραφία και παρακολουθεί την πορεία των δικαστικών υποθέ¬ 
σεων του Δήμιου. 

14. Συντάσσει τα σχέδια των Οργανισμών Εσωτερικής Υπηρεσίας και κανο¬ 
νισμών λειτουργίας διαφόρων υπηρεσιών του Δήμου. 

15. Παρακολουθεί τη λειτουργία των Νομικών Προσώπων του Δήμου και 
συνεργάζεται με το Δήμιαρχο για τα μέτρα που επιβάλλεται να παίρνονται για τη 
δραστηριοποίησή τους και την εξυπηρέτηση του σκοπού για τον οποίο έχουν συ- 
σταθεί. 

Άρθρο 11 

Γενικές αρμοδιότητες Προϊσταμένων Οργανικών μονάδων 

Οι Προϊστάμενοι των οργανικών μονάδων του Δήμου (Τμημάτων, γρα¬ 
φείων, υπηρεσιών): 

1. Εποπτεύουν και ελέγχουν τις οργανικές μιονάδες των οποίων προΐστανται 
και κατευθύνουν τους υφισταμένους τους υπαλλήλους καθώς και τους εργατοτε¬ 
χνίτες των διαφόρων υπηρεσιών και συνεργείων που απασχολούνται με οποια¬ 
δήποτε σχέση εργασίας στο Δήμο. 

2. Συντονίζουν τις ενέργειες των μιονάδων υπαλλήλων και συνεργείων που 
υπάγονται σ' αυτούς με βάση τις γενικότερες κατευθύνσεις του Δημάρχου και 
τις οδηγίες του Δ/ντή του Δήμου. 

3. Μεριμνούν και είναι υπεύθυνοι για την σύννομη, ορθή και γρήγορη διεκπε¬ 
ραίωση των δημοτικών υποθέσεων και την εξυπηρέτηση του κοινού. 

4. Εισηγούνται ιεραρχικά τη λήψη των πλέον αποδοτικών μέτρων για την εύ¬ 
ρυθμη αποδοτική και παραγωγική λειτουργία των οργανικών μονάδων που 
προΐστανται. 

5. Οι Προϊστάμενοι γραφείων ή υπηρεσιών που υπάγονται στα τμήμιατα, 
απευθύνονται και συμβουλεύονται για υπηρεσιακά θέματα, σε πρώτο βαθμό 
τους υπερκειμένους αυτών Προϊσταμένους των Τμημάτων. 

Άρθρο 12 

Αρμοδιότητες τμήματος Διοικητικής και Οικονομικής Υπηρεσίας 

Στην αρμοδιότητα του Τμήματος διοικητικής και οικονομικής υπηρεσίας, 
εκτός από τις κατά το άρθρο 11 γενικότερες αρμοδιότητες, ανήκουν και τα ακό¬ 
λουθα: 

1. Ό,τι αφορά στην εποπτεία και στον έλεγχο που ασκεί ο Δήμαρχος και ο Δ/ 
ντής τις ενέργειες των υπηρεσιών και γραφείων του Δήμου, αλλά και του προ¬ 
σωπικού που υπηρετεί. 

2. Ό,τι αφορά στη διοικητική περιφέρεια, στα όρια του Δήμου, και στην προ¬ 
στασία της ακίνητης περιουσίας αυτού. 

3. Ό,τι αφορά στην προετοιμασία και διενέργεια των δημοτικών - βουλευτι¬ 
κών εκλογών και Ευρωεκλογών. 

4. Η συγκέντρωση στατιστικών στοιχείων και η συλλογή εκθέσεων, μελετών, 
προτάσεων διαφόρων υπηρεσιών και φορέων απαραίτητων για την προαγωγή 
των δημοτικών λειτουργιών και την προώθηση και παρακολούθηση της εξέλι¬ 
ξης και ανάπτυξης της πόλης στους διάφορους τομείς (κοινωνικό, οικονομικό, 
πολιτιστκό κ.λπ.). 

5. Η εποπτεία για την οργάνωση των εορτών, τελετών και λοιπών εκδηλώ¬ 
σεων, μορφωτκού, ψυχαγωγκού, πολιτιστικού και αθλητκού ενδιαφέρο¬ 
ντος. 

6. Η χρέωση των εισερχομένων εγγράφων του Τμήματος στα διάφορα γρα¬ 
φεία αυτού, και παρακολούθηση για την επ’ αυτών έγκαιρη ενέργεια. 

Η μονογράφηση των εξερχομένων εγγράφων πριν αυτά προσκομιστούν στον 
Δ/ντή. 

7. Η ενέργεια κάθε εργασίας σχετκής μιε την απογραφή του πληθυσμού, κα¬ 
θώς και άλλων απογραφών που διεξάγει Στατιστκή Υπηρεσία. 

8. Η σύνταξη και τήρηση βιβλίου (μητρώου) αυτών που έχουν διατελέσει Δή¬ 
μαρχοι και δημοτκοί σύμβουλοι στο Δήμιο, στο οποίο θα φαίνεται και ο χρόνος 
υπηρεσίας καθενός. 

9. Η παραλαβή και παρακολούθηση της Εφημερίδας της Κυβερνήσεως και η 
βιβλιοδέτηση αυτής, καθώς και η κοινοποίηση των δημοσιευμένων θεμάτων 
στις οκείες υπηρεσίες χαι γραφεία του Δήμου που αφορούν. 

10. Ο έλεγχος και παρακολούθηση της σωστής εφαρμογής των αρμοδιοτή¬ 
των των γραφείων που υπάγονται στο τμήμια διοίκησης, όπως αυτές καθορίζο¬ 
νται με τον παρόντα Ο.Ε.Υ. του Δήμου. 

11. Η παρακολούθηση της οκονομικής κατάστασης του Δήμου και η σε συ¬ 
νεργασία με τα αρμόδια γραφεία Προσόδων και Λογιστηρίου συγκέντρωση στοι¬ 
χείων και εισήγηση για τα μέτρα που επιβάλλεται να ληφθούν. 

Ελέγχει τη σύννομη και μι βάση τις εγκριμένες πιστώσεις του προϋ/σμού του 

Δήμου έχδοση των χρηματικών ενταλμάτων πληρωμής. 

12. Η συγκέντρωση στοιχείων και η σύνταξη της ετήσιας έκθεσης των πε¬ 
πραγμένων της δημοτικής αρχής και λογοδοσίας του Δημάρχου. 

13. Κάθε άλλο θέμα που δεν υπάγεται στην αρμοδιότητα άλλης υπηρεσίας ή 

τμήματος ή γραφείου του Δήμου. ' - : 

14. Η παρακολούθηση της τήρησης του ωραρίου λειτουργίας των υπηρεσιών 
του Δήμου και της κανονικής προσέλευσης και αποχώρησης του προσωπικού. 

15. Κάθε ενέργεια που έχει σχέση με το θεσμό των Συνοικιακών Συμβου¬ 
λίων. 

Άρθρο 13 

Αρμοδιότητες γραφείων Διοικητικής Υπηρεσίας 

1. Γραφείο Προσωπικού 

Στην αρμοδιότητα του γραφείου αυτού ανήκουν: 

α) Η επιμέλεια της εφαρμογής των νόμων που αφορούν στην εν γένει υπηρε¬ 
σιακή κατάσταση των τακτικών υπαλλήλων του Δήμου και του με σχέση εργα¬ 
σίας ιδιωτικού δικαίου προσωπικού, δηλαδή διορισμοί, προσλήψεις, μονιμοποι¬ 
ήσεις, προαγωγές, τοποθετήσεις, μετατάξεις, κατατάξεις, μετακινήσεις, πα¬ 
ροχή μισθολογικών κλιμακίων, επιδομάτων, κ.λπ. χορηγήσεις αδειών, απο¬ 
νομή ηθικών αμοιβών, πειθαρχικού ελέγχου, λύση υπαλληλικής σχέσης κ.λπ. 

β) Η τήρηση και συνεχής ενημέρωση των μητρώων και ατομικών φακέλλων 
του προσωπικού εν γένει του Δήμου, τακτικού και επί συμβάσει Ι.Δ. 

γ) Η κατάρτιση των καταστάσεων του άρθρου 8 Ν. 1586/1986 του τακτι¬ 
κού προσωπικού που υπηρετεί στο Δήμο και η κοινοποίηση αντιγράφων τούτων, 
όπως ο νόμος ορίζει. 

δ) Η συγκέντρωση όλων των δικαιολογητικών που απαιτούνται για την απο¬ 
νομή σύνταξης και βοηθημάτων στο προσωπικό του Δήμου που αποχωρεί από 
την Υπηρεσία και η προώθησή τους, όπως ορίζουν οι σχετικές διατάξεις. 

ε) Η έκδοση πιστοποιητικών υπηρεσιακών μεταβολών ή άλλης φύσης εγγρά¬ 
φων που αφορούν στο προσωπικό που υπηρετεί ή υπηρέτησε στο Δήμο. 

στ) Η φροντίδα για την έγκαιρη σύνταξη από τους Προϊσταμένους των εκθέ¬ 
σεων αξιολόγησης του προσωπικού, η συγκέντρωση και αρχειακή τακτοποίηση 
αυτών και η κοινοποίηση αποσπασμάτων στους υπαλλήλους που αφορούν. 

ζ) Η ενέργεια κάθε υπηρεσίας που έχει σχέση με το πάσης φύσεως προσωπικό 
του Λήμου. 

2. Γραφείο Δημοτικού Συμβουλίου και Δημαρχιακής Επιτροπής. 

Στην αρμοδιότητα του γραφείου αυτού ανήκουν: 

α) Η συγκέντρωση όλης της αλληλογραφίας που απευθύνεται στο Δημοτικό 
Συμβούλιο και στη Δημαρχιακή Επιτροπή καθώς και των απαραιτήτων στοι¬ 
χείων, ώστε οι φάκελλοι των θεμάτων που εισάγονται στα συλλογικά αυτά όρ¬ 
γανα για συζήτηση να είναι πλήρεις. 

β) Η κατάρτιση και εμπρόθεσμη κοινοποίηση της ημερήσιας διάταξης των 
δύο ως άνω Σωμάτων, σύμφωνα με τις κείμενες διατάξεις. 

γ) Η τήρηση των πρακτικών των συνεδριάσεων των δύο Σωμάτων, σύμφωνα 
με τις ιαχύουσες κάθε φορά διατάξεις. 

δ) Η επιμέλεια της σύνταξης και καταχώρησης στα οικεία βιβλία των αποφά¬ 
σεων που λαμβάνονται και της δημοσίευσής τους, όπως ο νόμος ορίζει. Σε περί¬ 
πτωση χρήσης μαγνητοφωνικής συσκευής μεριμνά για την απομαγνητοφώνηση 
των κειμένων και τη βιβλιοδέτηση των σχετικών φύλλων. 

Φροντίζει επίσης για την υπογραφή των πρακτικών από τα μέλη που μετεί¬ 
χαν στη συνεδρίαση. 

ε) Η εντός των νομίμων προθεσμιών υποβολή αντιγράφων των αποφάσεων 
στην αρμόδια για τον κατά νόμο έλεγχο Διοικητική Αρχή, δια της αρμόδιας 
υπηρεσίας του Δήμου. 

στ) Η κοινοποίηση των κατά νόμο κυρουμένων αποφάσεων του Δ.Σ. και της 
Δ.Ε. στις αρμόδιες υπηρεσίες του' Δήμου για την εκτέλεσή τους. 

ζ) Η επιμέλεια για την καταχώρηση στο οικείο βιβλίο των αποφάσεων που 
παίρνει ο Δήμαρχος και η κοινοποίηση αντιγράφων τούτων στις αρμόδιες υπη¬ 
ρεσίες και στους ενδιαφερομένους. 

η) Η συγκέντρωση στοιχείων και η’ σύνταξη των εγγράφων εισηγήσεων του 
Δημάρχου επί εισαγομένων στο δημοτικό συμβούλιο ή τη Δημαρχιακή Επι¬ 
τροπή προς συζήτηση θεμάτων, όταν αυτό κρίνεται απαραίτητο. 

θ) Η διαβίβαση των υποθέσεων που παραπέμπονται στις διάφορες επιτροπές 
του Δ.Σ. και η παρακολούθησή τους μέχρι να ληφθεί οριστική απόφαση του Δ.Σ. 

ι) Η διεξαγωγή κάθε άλλης εργασίας που έχει σχέση με τις αρμοδιότητες και 
τη λειτουργία του δημοτικού συμβουλίου και της δημαρχιακής επιτροπής και 
των επιτροπών του Δ.Σ, 

3. Γραφείο Δημοσίων Σχέσεων και πληροφόρησης κοινού. 

Στην αρμοδιότητα του γραφείου αυτού ανήκουν: 

α) Η μέριμνα για την οργάνωση της υποδοχής ξένων και απονομής ηθικών 
αμοιβών. 

β) Η επιμέλεια για την άρτια οργάνωση και τέλεση των προγραμματιζομέ- 
νων από το Δήμο εκδηλώσεων εν γένει εθνικού, θρησκευτικού ·ή τοπικού χαρα¬ 
κτήρα και για τη διακόσμηση σημαιοστολισμό και φωταγώγηση της πάλης. 

γ) Η τέλεση από τον Δήμο ή από άλλους φορείς με την συμμετοχή του Δήμου 
δεξιώσεων, εορτών, εκθέσεων, διαλέξεων και άλλων εκδηλώσεων που αφορούν 
στην πνευματική και πολιτιστική ανάπτυξη του τόπου και στην ψυχαγωγία των 


κατοίκων. 

δ) Κάθε θέμα που έχει σχέση με τον αθλητισμό και την ανάπτυξη της αθλητι¬ 
κής ιδέας στην πόλη. 

ε) Κάθε θέμα που αφορά στην κοινωνική πρόνοια και αντίληψη, στην περί¬ 
θαλψη ενδεών και στην ανάπτυξη του πνεύματος της εθελοντικής αιμοδοσίας. 

ατ)Η μέριμνα για την σωστή λειτουργία του Κέντρου Νεότητας, της βιβλιο¬ 
θήκης του Δήμου (τήρηση και των βιβλίων βιβλιοθήκης) και κάθε θέμα που 
αφορά στην διαπαιδαγώγηση και ψυχαγωγία των νέων. 

ζ) Η τήρηση βιβλίου που περιλαμβάνει τις Αρχές του τόπου, τις Υπηρεσίες, 
Συλλόγους, Οργανώσεις, Σωματεία και λοιπά νομικά πρόσωπα που εδρεύουν 
στο Δήμο. 

η) Η μέριμνα για ενίσχυση και συντονισμό των συλλογικών και ατομικών 
δραστηριοτήτων που συμβάλλουν στην διάσωση και ανάπτυξη της πολιτιστικής 
παράδοσης του τόπου, αλλά και στην πνευματική ανάπτυξη και ψυχαγωγία των 
κατοίκων. 

θ) Η επιμέλεια για την δημοσιότητα και προβολή της δραστηριότητας του 
Δήμου και κάθε άλλης τοπικής εκδήλωσης, η έκδοση δελτίου πληροφοριών 
(εφόσον παρασχεθούν τ’ απαραίτητα μέσα) και η μέριμνα για ίδρυση και λει¬ 
τουργία δημοτικού ραδιοφωνικού σταθμού. 

ι) Η καλλιέργεια πνεύματος, συνεργασίας και εμπιστοσύνης στις σχέσεις με¬ 
ταξύ πολιτών και Δήμου. Η ακρόαση και εξυπηρέτηση των πολιτών και η πα¬ 
ροχή σ’ αυτούς κάθε είδους πληροφοριών αναφορικά με θέματα που ανάγονται 
στη σφαίρα των αρμοδιοτήτων του Δήμου ή άλλων υπηρεσιών που διεκπεραιώ- 
νονται δια του Δήμου. 

ια) Η γενικότερη εξυπηρέτηση των πολιτών που συνίσταται στη μέριμνα πα¬ 
ροχής σ’ αυτούς σύντομα, προφορικών ή γραπτών σαφών πληροφοριών σχετικά 
με την πορεία της διεκπεραίωσης των υποθέσεών τους μετά από συνεργασία με 
τα αρμόδια τμήματα, ή γραφεία ή υπηρεσίες του Δήμου. 

ιβ) Κάθε ενέργεια που έχει σχέση με την ισότητα των δύο φύλων. 

4. Γραφείο Παιδείας, Νεολαίας και Πολιτιστικών Εκδηλώσεων. 

Στην αρμοδιότητα του γραφείου αυτού ανήκουν: 

α) Η ενασχόληση με θέματα σύστασης και λειτουργίας των Σχολικών Επι¬ 
τροπών. 

β) Η παροχή γραμματειακής υποστήριξης στη Δημοτική Επιτροπή Παιδείας, 
γ) Η συνεργασία με την Τεχνική Υπηρεσία του Δήμου με σκοπό την αντιμε¬ 
τώπιση προβλημάτων σχολικής στέγης. 

δ) Η συνεργασία με τους φορείς των διδασκόντων της πρωτοβάθμιας και δευ¬ 
τεροβάθμιας εκπαίδευσης και η από κοινού φροντίδα για την ομαλή λειτουργία 
των σχολείων. 

ε) Η παρακολούθηση γενικά των εκπαιδευτικών ζητημάτων και η υποβολή 
προτάσεων και εισηγήσεων στο Δημοτικό Συμβούλιο και στα αρμόδια όργανα 
της πολιτείας. 

στ) Ο σχεδιασμός και η υλοποίηση προγραμμάτων εκπαιδευτικού ή πολιτι¬ 
στικού περιεχομένου για την νεολαία. 

ζ) Η επεξεργασία προτάσεων δημιουργίας θεσμών για την νεολαία, 
η) Ο σχεδιασμός προγραμμάτων εσωτερικών ή διεθνών ανταλλαγών νέων, 
θ) Ο προγραμματισμός και διοργάνωση πολιτιστικών εκδηλώσεων και 
ι) Η υποστήριξη των δραστηριοτήτων των πολιτιστικών φορέων και η συνερ¬ 
γασία μαζί τους για την από κοινού πραγματοποίηση διαφόρων εκδηλώσεων. 

5. Γραφείο μητρώου, στρατολογίας, στατιστικής και ληξιαρχείου. 

Στην αρμοδιότητα του γραφείου αυτού ανήκουν: 

α) Η τήρηση των γενικών Μητρώων δημοτών (Δημοτολόγια), και η ενημέ¬ 
ρωση αυτών ως προς τις μεταβολές (διαγραφές, διορθώσεις, εγγραφές, μεταφο¬ 
ρές κ.λπ.) καθώς και των λοιπών βοηθητικών βιβλίων (ευρετήριο, βιβλίο; πλη¬ 
θυσμού, μητρώο θηλέων κ.λπ.). 

β) Η επιμέλεια για την έκδοση των απαιτουμένων πράξεων του Δημάρχου 
αναφορικά με τις μεταβολές στο δημοτολόγιο, της αποστολής τούτων στη Νο¬ 
μαρχία για τον κατά νόμο έλεγχο και της κοινοποίησής τους αρμοδίως. 

γ) Η τήρηση του αρχείου και η ευρετηρίαση των εκδιδομένων πράξεων του 
Δημάρχου και των επ’ αυτών ομοίων της διοικητικής αρχής. 

δ) Η τήρηση και ενημέρωση των οικογενειακών φακέλλων και η ευρετηρίαση 
αυτών κατά α/α οικογενειακής μερίδας.· 

ε) Η επιμέλεια της έκδοσης πιστοποιητικών προσωπικής και οικογενειακής 
κατάστασης των δημοτών και η τήρηση του αρχείου των εκδιδομένων πιστοποι¬ 
ητικών. 

στ) Η επιμέλεια της τήρησης, φύλαξης και αναθεώρησης των καταλόγων 
εκλογικών βιβλιαρίων, η παραλαβή των δικαιολογητικών εγγραφής σ' αυτούς 
και η διαβίβασή τους στη Νομαρχία μέσα στις νόμιμες προθεσμίες και η διεξα¬ 
γωγή σε συνεργασία με το Τμήμα Διοίκησης κάθε εργασίας που ανατίθεται στο 
Δήμο για την διεξαγωγή εκλογών εν γένει. 

ζ) Η επιμέλεια της τήρησης των μητρώων αρρένων του Δήμου, της ενημέρω¬ 
σης και φύλαξης αυτών, της ενέργειας των σχετικών εγγραφών, διαγραφών και 
κάθε άλλης μεταβολής σ’ αυτά, σύμφωνα με την ισχύουσα κάθε φορά νομοθε¬ 
σία, η φροντίδα για τη συγκέντρωση των απαραίτητων στοιχείων και την κα¬ 
τάρτιση του ετήσιου μητρώου αρρένων κάθε φορά και η έκδοση πιστοποιητικών 
από τα μητρώα αρρένων με αίτηση των ενδιαφερομένων ή κάθε Δημόσιας αρ¬ 
χής κ.λπ. . _ 

η) Η επιμέλεια της σύνταξης των στρατολογικών πινάκων τών στρατευσίμων 




8550 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με βάση τις κείμενες διατάξεις και η ενέργεια για την εξακρίβωση των εκάστοτε 
αναζητουμένων στρατευσίμων που είναι γραμμένοι στα μητρώα αρρένων του 
Δήμου. 

θ) Η επιμέλεια της τήρησης του μητρώου υποζυγίων και οχημάτων, της έκ¬ 
δοσης πιστοποιητικών κυριότητας αυτών και της απογραφής αυτών,σύμφωνα 
με τις ισχύουσες διατάξεις. 

ι) Η επιμέλεια της συγκέντρωσης στοιχείων και τήρησης μητρώου των εκτρε- 
φομένων μικρών και μεγάλων ζώων από τους δημότες και η έκδοση από αυτό 
πιστοποιητικών κυριότητας. 

ια) Η επιμέλεια της συγκέντρωσης των αιτήσεων και λοιπών δικαιολογητι- 
κών των κατοίκων αναφορικά με τις εξιαωτικές αποζημιώσεις και λοιπές επιδο¬ 
τήσεις και ενισχύσεις της γεωργικής παραγωγής και της κτηνοτροφίας και η 
προώθησή τους στις αρμόδιες επιτροπές και υπηρεσίες για τα περαιτέρω. 

ιβ) Κάθε εργασία που έχει σχέση με την έκδοση αδειών τέλεσης πολιτικών 
γάμων,η μέριμνα για την προετοιμασία της αίθουσας και η τακτοποίηση των 
λοιπών λεπτομερειών για τους πολιτικούς γάμους που τελούνται στο Δημαρ¬ 
χείο, καθώς και η τήρηση των σχετικών βιβλίων. 

ιγ) Η διεξαγωγή κάθε εργασίας σχετικής με τις μεταβιβασθείσες στους ΟΤΑ 
αρμοδιότητες για τα σχολεία στοιχειώδους και μέσης εκπαίδευσης (συγκρότηση 
- λειτουργία Δημοτικής Επιτροπής Παιδείας και Σχολικών Επιτροπών, τήρηση 
προικτικών συνεδριάσεων Δημοτικής Επιτροπής Παιδείας κ.λπ.). 

ιδ) Η διεξαγωγή κάθε εργασίας που αφορά στα Δημοτολόγια,Μητρώα Αρρέ¬ 
νων και σε θέματα Στρατολογίας και Στατιστικής πληθυσμού κ.λπ. 

ιε) Η τήρηση των Ληξιαρχικών βιβλίων (γεννήσεων, γάμων, θανάτων, εκθέ¬ 
σεων) και η καταχώρηση σ’ αυτά των σχετικών ληξιαρχικών γεγονότων, 
ιστ) Η τήρηση των βοηθητικών βιβλίων του Ληξιαρχείου (Πρωτόκολλο, ευ¬ 
ρετήρια κ.λπ.) και των φακέλλων και υποφακέλλων ληξιαρχικών γεγονότων, 
δικαστικών αποφάσεων, αδειών Εισαγγελικής Αρχής ή Ειρηνοδίκη, εκθέσεων 
επιθεώρησης πιστοποιητικών Ιερέων και γιατρών κ.λπ. 

ιζ) Η έκδοση αντιγράφων αποσπασμάτων και βεβαιώσεων από τα Ληξιαρ¬ 
χικά βιβλία, ως και αντιγράφων δικαιολογητικών σύνταξης των πράξεων που 
υπάρχουν στο αρχείο. 

ιη) Η καταχώρηση στα βιβλία κάθε μεταβολής που επέρχεται στις ληξιαρχι¬ 
κές πράξεις, βάσει δικαστικών αποφάσεων ή αποφάσεων Νομάρχη και εντολών 
Εισαγγελικής Αρχής ή Ειρηνοδίκη. 

ιθ) Η επιμέλεια της αποστολής αντιγράφων ή αποσπασμάτων των συντασσο- 
μένων πράξεων, μέσα στη νόμιμη προθεσμία στους Δήμους και Κοινότητες και 
άλλες υπηρεσίες, όπως ο>νόμος ορίζει, για την ενημέρωση των οικείων Μ. Αρρέ¬ 
νων και Δημοτολογίων. 

κ) Η επιμέλεια της σύνταξης και υποβολής των υπό του νόμου οριζομένων 
στατιστικών και λοιπών στοιχείων στη Στατιστική Υπηρεσία. 

κα) Η διεξαγωγή όλης της γραφικής υπηρεσίας της σχετιζομένης με το Λη¬ 
ξιαρχείο. 

κβ) Η επιμέλεια της έκδοσης αντιγράφων ή φωτοαντιγράφων ληξιαρχικών 
πράξεων άλλων ληξιαρχείων, από τα υπάρχοντα κυρωμένα αντίγραφα στο αρ¬ 
χείο του Δήμου και η επικύρωση αυτών. 

κγ) Στο γραφείο αυτό ανατίθεται και η επικύρωση φωτοαντιγράφων διαφό¬ 
ρων εγγράφων ενδιαφερομένων πολιτών από τα πρωτότυπα ή κυρωμένα 
ιχκριβή αντίγραφα που έχουν στα χέρια τους. 

6. Γραφείο πρωτοκόλλου, δακτυλογράφησης, διεκπεραίωσης και αρχείου, 
α) Η επιμέλεια της αυθημερόν πρωτοκόλλησης, ευρετηρίασης και αυσχέτισης 
όλης της εισερχόμενης αλληλογραφίας και της αμέσου διανομής αυτής στα αρ¬ 
μόδια τμήματα και γραφεία για ενέργεια. 

β) Η τήρηση και φύλαξη του γενικού αρχείου του Δήμου και η επιμέλεια για 
την εκκαθάριση και καταστροφή αυτών που κρίνονται άχρηστα. 

γ) Η επιμέλεια της γρήγορης διεκπεραίωσης και ταχυδρόμησης των εξερχο- 
μένων εγγράφων του Δήμου. 

δ) Η επιμέλεια της δακτυλογράφησης και παραβολής όλης της αλληλογρα¬ 
φίας του Δήμου γενικά. 

ε) Η μέριμνα για την τοιχοκόλληση και κοινοποίηση των διακηρύξεων και 
λοιπών ανακοινώσεων και κοινοποιήσεων του Δήμου, καθώς και διαφόρων άλ¬ 
λων αρχών και υπηρεσιών. 

στ) Η ταξινόμηση στο αρχείο των εγγράφων των οποίων έληξε κάθε ενέργεια 
και η παρακολούθηση του φακέλλου αναμενομένων απαντήσεων ή ενεργειών, 
υπενθυμίζοντας στα αρμόδια γραφεία τις τυχόν καθυστερήσεις ενεργειών. 

ζ) Η τήρηση και φύλαξη των βιβλίων πρωτοκόλλου, διεκπεραίωσης και γρα¬ 
φικής ύλης, τη διανομή της οποίοις στα διάφορα γραφεία και υπηρεσίες του Δή¬ 
μου επιμελείται. 

η) Η φύλαξη των σφραγίδων του Δήμου. 

θ) Η χορήγηση στους ενδιαφερομένους εντύπων αιτήσεων απευθυνομένων 
προς το Δήμο για χορήγηση πιστοποιητικών κ.λπ. 

ι) Η διεξαγωγή κάθε εργασίας που ανατίθεται στο γραφείο αυτό από το Διευ¬ 
θυντή. 

Άρθρο 14 

Αρμοδιότητες γραφείων Οικονομικής Υπηρεσίας 
1. Γραφείο Δημοτικών Προσόδων, Περιουσίας και Διαχείρισης Υλικού. 
Στην αρμοδιότητα του γραφείου αυτού ανήκουν: 


α) Η επιμέλεια της βεβαίωσης και έγκαιρης αποστολής στο δημοτικό ταμείο 
των βεβαιωτικών καταλόγων φόρων, τελών, δικαιωμάτων και άλλων δημοτι¬ 
κών προσόδων γενικά και παρακολούθηση της εισπρακτορικής κίνησης του τα¬ 
μείου. 

β) Η τήρηση και ενημέρωση του κτηματολογίου όλων των δημοτικών κτη¬ 
μάτων γενικά, καθώς και η ενέργεια κάθε εργασίας που σχετίζεται με την κτη¬ 
ματική περιουσία του Δήμου και την προστασία και αξιοποίηση αυτής. 

γ) Η δημιουργία για κάθε ακίνητο του Δήμου ξεχωριστού φακέλλου στον 
οποίο να περιλαμβάνονται όλα τα στοιχεία που θεμελιώνουν τα επί του ακινήτου 
δικαιώματα κυριότητας, νομής και κατοχής του Δήμου και η φύλαξη αυτών. 

δ) Η μέριμνα για την έγκαιρη εκμίσθωση των δημοτικών κτημάτων και προ¬ 
σόδων του Δήμου και η κατάρτιση των σχεδίων των σχετικών διακηρύξεων των 
δημοπρασιών, καθώς και όλες οι σχετικές ενέργειες διεξαγωγής και κατακύ- 
ρωση αυτών. 

ε) Η επιμέλεια της κατάρτισης και έγκαιρης υπογραφής των μισθωτηρίων 
συμβολαίων και της επίβλεψης για την ακριβή τήρηση και εκτέλεση των όρων 
αυτών από τους υπόχρεους μισθωτές. 

στ) Η συγκέντρωση των τριπλοτύπων αποδεικτικών παραλαβής εισπρα¬ 
κτέων εσόδων και η καταχώρηση αυτών στα υπό του νόμου προβλεπόμενα ει¬ 
δικά βιβλία. 

ζ) Η παρακολούθηση των υπό της ΔΕΗ ενεργουμένων εισπράξεων τελών κα¬ 
θαριότητας και φωτισμού και της έγκαιρης απόδοσης αυτών στο ταμείο του Δή¬ 
μου. 

η) Ο έλεγχος των τηρουμένων πρωτοτύπων στοιχείων των οίκοθεν βεβαιω¬ 
μένων και εισπραττομένων εσόδων σε αντιπαραβολή με τα υπό του Ταμείου 
αποστελλόμενα αποδεικτικά τριπλοτύπων βεβαίωσης και η ανακοίνωση στο 
Ταμείο για τυχόν διαπιστούμενες διαφορές. 

θ) Η επιμέλεια για την έκδοση αδειών σύνδεσης παροχών ύδρευσης ή ατομι¬ 
κών αποχετευτικών δικτύων με τα αντίστοιχα κεντρικά δίκτυα του Δήμου, κα¬ 
θώς και κάθε άλλη άδεια χρήσης έργων, υπηρεσιών ή ακινήτων του Δήμου, με 
βάση την κείμενη νομοθεσία και των (αντίστοιχων κανονιστικών διατάξεων που 
θεσπίζει το δημοτικό συμβούλιο. 

ι) Η παρακολούθηση της κίνησης των δημοτικών νεκροταφείων, η μέριμνα 
για τη βεβαίωση και είσπραξη των αμέσου καταβολής δικαιωμάτων αυτών και 
η τήρηση των υπό του νόμου και του ειδικού κανονισμού λειτουργίας των νεκρο¬ 
ταφείων, σχετικών βιβλίων. 

ια) Η παρακολούθηση της κίνησης των δημοτικών σφαγείων και η ενέργεια 
κάθε εργασίας σχετικά με την βεβαίωση και είσπραξη των δικαιωμάτων χρή¬ 
σης αυτών, στην περίπτωση που το δικαίωμα αυτό δεν ήθελε εκμισθωθεί. 

ιβ) Η παρακολούθηση κάθε πηγής εσόδου του Δήμου και η ενέργεια των απα¬ 
ραίτητων διαδικασιών για την κατά νόμο επιβολή, βεβαίωση και είσπραξη αυ¬ 
τού. 

ιγ) Η μελέτη και εισήγηση μέτρων βελτίωσης και αύξησης των εσόδων του 
Δήμου, με βάση τις κείμενες διατάξεις, καθώς και η σύνταξη των σχεδίων των 
ειδικών κανονισμών βεβαίωσης και είσπραξης των εσόδων, 

ιδ) Η επιμέλεια της σύνταξης και έγκαιρης κοινοποίησης αποσπασμάτων των 
βεβαιωτικών καταλόγων στους οφειλέτες. 

ιε) Η επιμέλεια της έκδοσης καταλογιστικών αποφάσεων για παρουσιαζό- 
μενα ελλείμματα γενικά και της βεβαίωσης ως δημοτικού εσόδου, χρεών που 
προέρχονται από απώλεια ή βλάβη υλικού με υπαιτιότητα υπολόγων. 

στ) Η τήρηση και ενημέρωση όλων των υπό του νόμου προβλεπομένων βι¬ 
βλίων εσόδων και περιουσίας, καθώς και των ατομικών φακέλλων των φορολο¬ 
γουμένων μαζί με τις σχετικές καρτέλες, τελών ύδρευσης, φωτιζόμενης επιφά¬ 
νειας ακινήτων και άλλων εσόδων. 

ιζ) Η παρακολούθηση των νόμων, διαταγμάτων και εγκυκλίων που αναφέρο- 
νται σε θέματα δημδτικών προσόδων. 

ιη) Η επιμέλεια της παραλαβής και προώθησης των προσφυγών που απευθύ¬ 
νουν διά του Δήμου στα Διοικητικά Δικαστήρια οι φορολογούμενοι κατά εγγρα¬ 
φών τους στους βεβαιωτικούς καταλόγους του αυτού, καθώς και κάθε ενέργεια 
για τον συμβιβαστικό διακανονισμό της διαφοράς με απόφαση του δημοτικού 
συμβουλίου, όπως ο νόμος ορίζει. 

ιθ) Η παρακολούθηση των υπό του Δημοσίου συνεισπραττομένων δημοτικών 
φόρων και της έγκαιρης απόδοσής τους, καθώς και των προστίμων του Κώδι- 
κος Οδικής Κυκλοφορίας. 

η) Η παρακολούθηση της γεωργικής παραγωγής γενικά και ειδικότερα κάθε 
εργασίας που ανατίθεται στο Δήμο αναφορικά με την έκδοση αδειών καλλιέρ¬ 
γειας και κατοχής καπνού, αδειών σιγαροχάρτου κ.λπ. καθώς και η συγκέ¬ 
ντρωση στοιχείων για τη συμπλήρωση των σχετικών δελτίων γεωργικής παρα¬ 
γωγής κ.λπ. της Στατιστικής Υπηρεσίας. 

κα) Η τήρηση βιβλίων στα οποία θα καταχωρούνται στοιχεία των κατόχων 
γεωργικών μηχανημάτων καθώς και αυτών που χρησιμοποιούν μη φωτιζόμε¬ 
νες αποθήκες και άλλους μη στεγασμένους χώρους για εμπορικούς σκοπούς, 
για να είναι ευχερής η σε βάρος τους βεβαίωση αντίστοιχων τελών καθαριότη¬ 
τας και φωτισμού. 

κβ) Η εκτέλεση κάθε προπαρασκευαστικής εργασίας που αφορά στη δια¬ 
γραφή βεβαιωθέντων εσόδων λόγω προφανούς σφάλματος ως προς τη φορολο¬ 
γητέα ύλη ή για άλλους νόμιμους λόγους, καθώς και στην επιστροφή αχρεωστή- 
τως ειαπραχθέντων. 

κγ) Κάθε ενέργεια σχετικά με την εισαγωγή, διαφύλαξη και διακίνηση του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8551 


προμηθευομένου παντός είδους υλικού για τις ανάγκες του Δήμου. 

κδ) Η επιμέλεια της συγκέντρωσης,καταγραφής και διαφύλαξης αχρήστου 
υλικού του Δήμου και η εισήγηση και ενέργεια των διαδικασιών εκποίησής του. 

κε) Η τήρηση των σχετικών βιβλίων αποθήκης και υλικού και η ενημέρωση 
αυτών γαι κάθε εισαγωγή, διάθεση ή εκποίηση υλικού. 

κστ) Η παραλαβή και φύλαξη του αναλώσιμου υλικού του Δήμου, το οποίο 
διαθέτει στις αρμόδιες υπηρεσίες, βάσει εντολών του Δημάρχου, ή του Δ/ντή 
του Δήμου. 

κζ) Η εισήγηση για την καταστροφή του άχρηστου και μη εκποιήσιμου υλι¬ 
κού του Δήμου. 

κη) Η ενέργεια κάθε εργασίας που ανατίθεται στο γραφείο αυτό από το Δή¬ 
μαρχο ή το Δ/ντή του Δήμου. 

2. Γραφείο Λογιστηρίου και προμηθειών. 

Στην αρμοδιότητα του γραφείου αυτού ανήκουν: 

α) Η κατάρτιση του προϋπολογισμού των εσόδων και εξόδων του Δήμου και 
της επ’ αυτού έκθεσης της Δημαρχιακής Επιτροπής, καθώς και η μέριμνα για 
την έγκαιρη υποβολή του στη Νομαρχία για έλεγχο. 

β) Η εποπτεία και παρακολούθηση γενικά της πορείας της εκτέλεσης του 
προϋπολογισμού, η εισήγηση για τις αναγκαίες αυξομειώσεις των διαφόρων 
κσνδυλίων και η παρακολούθηση του αποθεματικού κεφαλαίου. 

γ) Η μελέτη και εισήγηση μέτρων βελτίωσης των οικονομικών του Δήμου 
και περιστολής των άσκοπων δαπανών. 

δ) Η σύνταξη των μισθοδοτικών καταστάσεων αποδοχών του τακτικού, του 
επί συμβάσει Ι.Δ. αορίστου ή ορισμένου χρόνου προσωπικού του Δήμου, των 
πρόσκαιρα απασχολουμένων κ.λπ. και η έκδοση των χρηματικών ενταλμάτων 
γενικά, στα οποία μεριμνά να επισυνάπτονται τα από το νόμο και των σχετικών 
υπουργικών αποφάσεων, εγκυκλίων και αποφάσεων του Ελεγκτικού Συνεδρίου 
κατά περίπτωση οριζόμενα δικαιολογητικά, κανονικά συνταγμένα και υπογε¬ 
γραμμένα. 

ε) Η τήρηση των προβλεπομένων από τις σχετικές διατάξεις λογιστικών βι¬ 
βλίων (ημερολόγιο, καθολικό εξόδων, εκδιδομένων και παραδιδομένων χρημα¬ 
τικών ενταλμάτων πληρωμής, ανειλημμένων υποχρεώσεων κ.λπ). 

στ) Η τήρηση φακέλλων δαπανών κατά Κωδικό, Αριθμό, στους οποίους το¬ 
ποθετούνται τα στελέχη των εκδιδομένων χρηματικών ενταλμάτων με αντί¬ 
γραφα των σχετικών δικαιολογητικών και λοιπών παραστατικών στοιχείων 
κάθε δαπάνης. 

ζ) Ο έλεγχος των απολογιστικών πινάκων που καταρτίζει ο ταμίας του Δή¬ 
μου και η προώθηση των διαδικασιών προελέγχου και έγκρισης, του απολογι¬ 
σμού από τα αρμόδια συλλογικά όργανα του Δήμου, καθώς και η μέριμνα για 
την έγκαιρη υποβολή των απολογιστικών στοιχείων κάθε χρήσης στο Ελε¬ 
γκτικό Συνέδριο. 

η) Η μέριμνα για την έγκαιρη αγορά των ενσήμων για τους εργαζόμενους 
στο Δήμο οι οποίοι είναι ασφαλισμένοι στο ΙΚΑ, καθώς και η τήρηση και ενημέ¬ 
ρωση των σχετιών βιβλίων (μισθολόγιο - αγοράς ενσήμων κλπ). 

θ) Η παρακολούθηση της κανονικής ασφάλισης των οχημάτων του Δήμου 
και η τήρηση σχετικού φακέλλου για κάθε όχημα. Η τήρηση και ενημέρωση των 
απαραιτήτων βιβλίων κίνησης, επισκευής και προμήθειας ανταλλακτικών των 
οχημάτων του Δήμου καθώς και η έκδοση των σχετικών εντολών κίνησης αυ¬ 
τών. Η τήρηση βιβλίου καυσίμων και η παρακολούθηση διάθεσης αυτών στα 
διάφορα οχήματα του Δήμου. 

ι) Η τήρηση και τακτική ενημέρωση ειδικού μητρώου μισθολογίου για το 
απασχολούμενο στο Δήμο προσωπικό για αντιμετώπιση πρόσκαιρων και επει- 
γουσών αναγκών, έργων με αυτεπιστασία κ.λπ. και η χορήγηση απ’ αυτό τυχόν 
ζητουμένων βεβαιώσεων για το χρόνο απασχόλησης και την εργασιακή σχέση. 

ια) Η διαχείριση όλων των πιστώσεων του προϋ/σμού πλήν έργων και η εκ¬ 
καθάριση όλων των δαπανών του Δήμου. 

ιβ) Η σύνταξη των όρων διακήρυξης και υποχρεώσεων για κάθε προμήθεια 
που θέλει να κάνει ο Δήμος με τακτικό ή πρόχειρο διαγωνισμό, εκτός από εκεί¬ 
νες που προορίζονται για εκτέλεση δημοτικών έργων και για προμήθεια μηχα¬ 
νημάτων, οχημάτων και ειδών εξοπλισμού υπηρεσιών. 

ιγ) Η διενέργεια των τακτικών και πρόχειρων διαγωνισμών και η μέριμνα 
για την προμήθεια από το Δήμο απ’ ευθείας (χωρίς διαγωνισμό) κάθε είδους 
υλικών, καθώς και η παρακολούθηση της κανονικής εκτέλεσης κάθε προμή¬ 
θειας που δεν αφορά έργα. 

ιδ) Η σύνταξη και η μέριμνα υπογραφής από την αρμόδια επιτροπή των πρω¬ 
τοκόλλων και λοιπών γενικά δικαιολογητικών παραλαβής των διαφόρων υλι¬ 
κών. 

ιε) Η συγκέντρωση στατιστικών πληροφοριών και στοιχείων χρησίμων για 
τις προβλέψεις του προϋ/σμού και αναφερομένων γενικά σε οικονομικά ζητή¬ 
ματα του Δήμου. 

ιστ) Η μελέτη και εφαρμογή των νόμων, διαταγμάτων, αποφάσεων και εγκυ¬ 
κλίων αναφορικά με την οικονομική διοίκηση και διαχείριση των ΟΤΑ. 

ιζ) Η ενέργεια κάθε άλλης εργασίας που ανατίθεται σ’ αυτό από το Δήμαρχο ή 
το Διευθυντή του Δήμου. 

3. Γραφείο Δημοτικού Ταμείου. 

Στην αρμοδιότητα του ειδικού ταμείου του Δήμου, το οποίο τελεί υπό την άμεση 
εποπτεία των αρμοδίων οργάνων του Δήμου και διεξάγει την ταμειακή υπηρε¬ 
σία αυτού με προσωπική ευθύνη του ταμία και των εισπρακτορικών οργάνων, 


στους οποίους με απόφαση Δημάρχου ανατίθενται τα καθήκοντα αυτά, ανήκουν: 

α) Η ενέργεια της ταμειακής υπηρεσίας, σύμφωνα με όσα ορίζουν οι σχετικές 
διατάξεις του ΔΚΚ του ισχύοντος διατάγματος «περί οικ. διοικήσεως και λογι¬ 
στικού των Δήμων και Κοινοτήτων» και άλλων νόμων, διαταγμάτων, αποφά¬ 
σεων, γεν. διαταγών και εγκυκλίων των αρμοδίων Υπουργείων. 

β) Η επιμέλεια με προσωπική ευθύνη και διεύθυνση του δημοτικού ταμία και 
σύμφωνα πάντοτε με τις σχετικές διατάξεις νόμων, διαταγμάτων κ.λπ. κανονι¬ 
κής και έγκαιρης είσπραξης των δημοτικών εσόδων, των οποίων η βεβαίωση 
και είσπραξη έχει ανατεθεί στο Δήμο. 

γ) Η εποπτεία όλων των οργάνων που είναι εντεταλμένα για την είσπραξη 
των δημοτικών εσόδων και ο τακτικός έλεγχος της διαχείρισης αυτών, σύμ¬ 
φωνα με τους ορισμούς των Νόμων για την είσπραξη των δημοσίων εσόδων. 

δ) Η ευθύνη για τον έλεγχο και τη διαφύλαξη των τίτλων των εισπρακτέων 
εσόδων του Δήμου και τη μέσα στις νόμιμες προθεσμίες έκδοση των τριπλοτύ- 
πων αποδεικτικών παραλαβής εισπρακτέων και την αποστολή των παραρτημά¬ 
των αυτών στην υπηρεσία που έχει δώσει την εντολή βεβαίωσης των εσόδων. 

ε) Η επιμέλεια της τήρησης και διαφύλαξης, με προσωπική ευθύνη του ταμία, 
του ταμείου, βιβλίων και γενικά όλων των τίτλων. 

στ) Η ευθύνη για την έγκαιρη λήψη και άσκηση όλων των επιτρεπομένων από 
τους νόμους περί είσπραξης των δημοσίων εσόδων αναγκαστικών μέτρων κατά 
των οφειλετών του Δήμου, καθώς και για κάθε μέτρο περιφρούρησης των συμ¬ 
φερόντων του Δήμου. Γιά κάθε σχετική παράλειψη ή αμέλεια ευθύνεται στο ακέ¬ 
ραιο ο δημοτικός ταμίας. 

ζ) Η ευθύνη για την παραλαβή, φύλαξη και τήρηση των διαφόρων παρακατα¬ 
θηκών και εγγυήσεων. Είναι ο δημοτικός ταμίας θεματοφύλακας όλης της σε 
μετρητά, χρεώγραφα και αποιασδήποτε κινητής αξίας περιουσίας του Δήμου. 

η) Η ευθύνη για την είσπραξη κατά την ενέργεια των πληρωμών των υπέρ 
τρίτων κρατήσεων που προβλέπονται από τις οικείες διατάξεις, καθώς και για 
την έγκαιρη κατάθεση αυτών στα οικεία ταμεία. 

θ) Η παραλαβή των χρηματικών ενταλμάτων πληρωμής που εκδίδει το Λο¬ 
γιστήριο του Δήμου και η ενέργεια με προσωπική του ευθύνη, του ελέγχου και 
της εξόφλησης αυτών, σύμφωνα με τις σχετικές διατάξεις, μέσα στα όρια των 
εγκεκριμένων νόμιμα πιστώσεων, ευθυνόμενος για τις καθ’ υπέρβαση του 
προϋ/σμού γενόμενες τυχόν πληρωμές. 

ι) Η παρακολούθηση της ακριβούς εκτέλεσης των μισθωτικών συμβάσεων 
του Δήμου. 

ια) Η ευθύνη για την κανονική τήρηση των λογιστικών και διαχειριστικών βι¬ 
βλίων, υποχρεωτικών και βοηθητικών, όπως αυτά καθορίζονται από τα άρθρα 
63 και 70 του από 17.5.79 Β.Δ/τος και από το άρθρο 6 του 542/65 Β.Δ. 
«περί των τηρητέων υπό των Δήμων και Κοινοτήτων βιβλίων και του τύπου αυ¬ 
τών». 

ιβ) Η ευθύνη για την εξασφάλιση, όπως ο νόμος ορίζει, των απαραιτήτων 
χρηματικών κονδυλίων για την απρόσκοπτη μισθοδοσία του προσωπικού του 
Δήμου. ’ 1 

ιγ) Στην ευθύνη του ταμία ανάγεται επίσης η σύμφωνα με τις σχετικές διατά¬ 
ξεις κατάρτιση και υποβολή αρμοδίως μηνιαίων ή τριμηνιαίων και ετησίων λο¬ 
γαριασμών της διαχείρισης των εσόδων και εξόδων του Δήμου και η συγκέ¬ 
ντρωση και υποβολή μέσα στις τακτές προθεσμίες των απολογιστικών στοι¬ 
χείων στο Δήμαρχο για τα περαιτέρω. 

ιδ) Η διεξαγωγή της αλληλογραφίας που αφορά στην υπηρεσία του Ειδικού 
Ταμείου του Δήμου. 

Άρθρο 15 

Αρμοδιότητες Τμήματος Τεχνικών Υπηρεσιών 

Στην αρμοδιότητα του Προϊσταμένου Τμήματος Τεχνικών Υπηρεσιών του 
Δήμου εκτός από τις κατά το άρθρο 11 γενικότερες αρμοδιότητες, ανήκουν και 
τα ακόλουθα: 

1. Η φροντίδα για την καλή λειτουργία και τη συντήρηση όλων των δημοτι¬ 
κών έργων και εγκαταστάσεων (ύδρευσης, αποχέτευσης, οδοποιίας, κήπων, αλ¬ 
σών, παιδικών χαρών, σφαγείων, νεκροταφείων, καθαριότητας, φωτισμού, δη¬ 
μοτικών κτιρίων κλπ). 

2. Η συγκέτρωση και επεξεργασία στοιχείων χρησίμων για την κατάρτιση 
του προγράμματος εκτελεστέων έργων και προμηθειών και η μέριμνα για την 
έγκαιρη κατάρτισή τους και υποβολή για έγκριση. 

3. Ο έλεγχος και θεώρηση μελετών, συγκριτικών πινάκων, πιστοποιήσεων 
και άλλων στοιχείων εκτέλεσης δημοτικών έργων, σύμφωνα με όσα ορίζουν οι 
σχετικές διατάξεις περί εκτέλεσης έργων και προμηθειών των ΟΤΑ. 

4. Η διαχείριση των πιστώσεων του προϋπολογισμού, που προορίζονται για 
την εκτέλεση έργων. 

5. Η παρακολούθηση και εφαρμογή της νομοθεσίας που διέπει τις τεχνικές 
υπηρεσίες γενικά, καθώς και αυτής που αφορά στην εκτέλεση έργων και προμη¬ 
θειών των ΟΤΑ. 

6. Κάθε άλλο τεχνικό θέμα που δεν ανήκει σε άλλη υπηρεσία του Δήμου. 

Άρθρο 16 

Αρμοδιότητες γραφείου μελετών, προγραμματισμού 
και εκτέλεσης έργων. 

Στην αρμοδιότητα του γραφείου αυτού ανήκουν: 

1. Η σύνταξη, σύμφωνα μί τις ισχύουσες διατάξεις, των μελετών όλων των 
δημοτικών έργων, προμηθειών και μεταφορών, εκτός από αυτές που ανάγονται 
στην αρμοδιότητα άλλων ειδικοτήτων, οι οποίες θα συντάσσονται από την 
ΤΤΔΚ ή θ’ ανατίθενται σε μελετητικά γραφεία. 

2. Η σύνταξη των σχεδίων των διακηρύξεων εκτέλεσης όλων των έργων και 
προμηθειών και των σχετικών συγγραφών υποχρεώσεων καθώς και των όρων 
ανάθεσης μελετών σε ιδιώτες τεχνικούς, υπό την επίβλεψη του γραφείου τούτου 
ή άλλων υπηρεσιών της Νομαρχίας. 

3. Η ευθύνη για την επίβλεψη της εκτέλεσης των δημοτικών έργων που εκτε- 
λούνται με εργολαβίες, όσον αφορά στην ακριβή εφαρμογή των όρων των συμ¬ 
βάσεων και των τεχνικών κανόνων και προδιαγραφών, καθώς και της τήρησης 
των προθεσμιών και λοιπών όρων των συγγραφών υποχρεώσεων. 

4. Η μέριμνα για την δοκιμασία και παραλαβή των έργων. 

5. Ο προγραμματισμός της σειράς εκτέλεσης των έργων και προμηθειών με 
βάση το ιαχύον πρόγραμμα εκτελεστέων έργων του Δήμου, των εγκριμένων πι¬ 
στώσεων και της οικονομικής ευχέρειας του Δήμου. 

6. Η επίβλεψη, καθοδήγηση και συντονισμός των συνεργείων που ασχολού¬ 
νται με την εκτέλεση έργων με αυτεπιστασία, ή με την συντήρηση και επισκευή 
δημοτικών έργων και κτιρίων. 

7. Η μέριμνα για την έγκαιρη προμήθεια των αναγκαιούντων υλικών για τα 
εκτελούμενα με αυτεπιστασία ή με εργολαβία έργα, ώστε να μην σημειώνεται 
καθυστέρηση. 

8. Η μέριμνα για την συνεχή συντήρηση και καλή λειτουργία όλων των εκτε- 
λεσθέντων έργων. 

9. Η μέριμνα για την έγκαιρη σύνταξη και υπογραφή των οικείων συμφωνη¬ 
τικών εκτέλεσης έργων και προμηθειών, η κοινοποίηση αντιγράφων τούτων στη 
Νομαρχία, και η εγκατάσταση των αναδοχών. 

10. Η τήρηση για κάθε εκτελούμενο έργο ξεχωριστού φακέλλου. 

11. Η φροντίδα για την σύσταση των επιτροπών παραλαβής έργων και προ¬ 
μηθειών. 

12. Η τήρηση ημερολογίου των απασχολουμένων ημερομισθίων εργατοτε- 
χνιτών στα συνεργεία των εκτελουμένων έργων με αυτεπιστασία, καθώς και 
των χρησιμοποιουμένων διαφόρων ιδιωτικών μηχανημάτων και η προσκόμιση 
των στοιχείων αυτών στο γραφείο Λογιστηρίου, για την έκδοση των σχετικών 
χρηματικών ενταλμάτων πληρωμής των δικαιούχων, αφού προηγουμένως θε¬ 
ωρηθούν από τον Προϊστάμενο του Τμήματος Τεχν. Υπηρεσιών. 

13. Η επιμέλεια της έγκαιρης και κανονικής παραλαβής των πάσης φύσεως 
υλικών των εκτελουμένων έργων μέσω των οικείων επιτροπών παραλαβής, κα¬ 
θώς και η συγκέντρωση των σχετικών δικ/κών που θα χρειαστούν για την έκ¬ 
δοση των χρηματικών ενταλμάτων από το Λογιστήριο (τιμολόγια, δελτίο παρα¬ 
λαβής). 

14. Η επιμέλεια της εφαρμογής του σχεδίου πόλεως, των τροποποιήσεων ή 
επεκτάσεων αυτού, της σύνταξης πράξεων προσκύρωσης, τακτοποίησης, και 
αναλογισμού από το αρμόδιο Τμήμα Πολεοδομίας της Νομαρχίας, της μελέτης 
και εισήγησης κάθε θέματος που αφορά στην οικιστική και πολεοδομική ανά¬ 
πτυξη της πόλης, στην προστασία του περιβάλλοντος και στην αισθητική εμφά¬ 
νιση αυτής και γενικά κάθε ενέργειας και εργασίας που έχει σχέση με το ρυμοτο- 
μούμενο σχέδιο. 

15. Η μέριμνα για τον καθορισμό του πλάτους των πεζοδρομίων οδών και 
πλατειών και η εφαρμογή των σχετικών αποφάσεων Νομάρχη όσον αφορά τον 
τρόπο κατασκευής αυτών από τις παρόδιους. 

16. Η μέριμνα για την φύλαξη των κτηματολογικών πινάκων και διαγραμ¬ 
μάτων των οριστικών διανομών του οικισμού και του αγροκτήματος του Δήμου 
και η χορήγηση στους ενδιαφερομένους κάθε δυνατής πληροφόρησης όσον 
αφορά στην θέση, στις διαστάσεις και τα όρια των κτημάτων τους. 

17. Η φροντίδα της οδοσήμανσης της πόλης με βάση τις σχετικές αστυνομι¬ 
κές και λοιπές διατάξεις ρύθμισης της κυκλοφορίας και στάθμευσης των οχημά¬ 
των, καθώς και κάθε εργασία ονοματοθεσίας οδών και πλατειών. 

18. Η επιμέλεια της τήρησης και διαφύλαξης σε τάξη των διαγραμμάτων και 
του τεχνικού αρχείου, της ενημέρωσης του κτηματολογίου, της σύνταξης δια¬ 
γραμμάτων για κάθε ακίνητο του Δήμου και της χορήγησης βεβαιώσεων τεχνι¬ 
κού περιεχομένου. Η επιμέλεια επίσης της τήρησης ειδικού αρχείου σχεδίων και 
των χαρτών της πόλης, όπου σημειώνεται κάθε τεχνική ενέργεια και εργασία, 
καθώς και υπόγεια δίκτυα δημοτικών έργων. 

19. Η παρακολούθηση και ο έλεγχος της κανονικής λειτουργίας των υδραυ¬ 
λικών μηχανολογικών κ.λπ. εγκαταστάσεων των αντλιοστασίων και ολοκλήρου 
γενικά του συστήματος ύδρευσης της πόλης, καθώς και του πάσης φύσεως λοι- 
πού μηχανολογικού εξοπλισμού του Δήμου και η επίβλεψη και καθοδήγηση .του 
προσωπικού του Δήμου που ασχολείται με την συντήρηση και επισκευή αυτού. 

20. Η επιμέλεια της επισκευής και συντήρησης των αυτοκινήτων του Δήμου. 

21. Η μέριμνα για την καλή λειτουργία του δικτύου αποχέτευσης και του βιο¬ 
λογικού καθαρισμού του Δήμου, η συντηρηση, ο καθαρισμός και η απολύμανση 
αυτού και η εισήγηση για βελτιώσεις, επεκτάσεις και συμπληρώσεις του δι¬ 
κτύου. Η επιτήρηση της κανονικής και έντεχνης σύνδεσης αναμονών από.ιδιώ¬ 
τες με βάση τις χορηγούμενες άδειες από το γραφείο προσόδων του Δήμου. 

22. Ή επιμέλεια της ανάπτυξης του πρασίνου, της αναδάσωσης σε συνεργα¬ 
σία με τις δασικές υπηρεσίες, της διαμόρφωσης, διαρρύθμισης, ανακαίνισης, 
εξωραϊσμού και συντήρησης των δημοτικών πάρκων, κηπαρίων, παιδικών χα¬ 


ρών, δενδροατοιχιών και η καθοδήγηση των εργατοτεχνιτών της αρμοδίας υπη- 
ρεαίας. 

23. Η επιμέλεια της συντήρησης και επισκευής κάθε δημοτικού κτιρίου. 

24. Η μέριμνα για την κατάρτιση και τήρηση προγράμματος συλλογής και 
αποκομιδής των απορριμμάτων της πόλης, του καταβρέγματος των δρόμων, 
της μελέτης και επίβλεψης του τρόπου διάθεσης των απορριμμάτων καθώς και 
η εισήγηση για τον εφοδιασμό της υπηρεσίας καθαριότητας με τα αναγκαιούντα 
μέσα και εξοπλισμό για την ευρυθμότερη και σύμφωνα με τους κανόνες υγιεινής 
λειτουργίας αυτής. 

25. Η μέριμνα για την καλή λειτουργία του φωτισμού οδών και πλατειών και 
κοινοχρήστων χώρων, η μελέτη και η εισήγηση τυχόν Παραλλαγών του δικτύου 
ηλ/σμού και η ενημέρωση της ΔΕΗ για κάθε βλάβη τόυ δικτύου ΦΟΠ ή φωτι¬ 
στικών σωμάτων αυτού. Η επιμέλεια συντήρησης τωι| δημοτικών φωτιστικών 
σωμάτων και δικτύων φωτισμού κοινοχρήστων χώρο) ν καθώς και η φροντίδα 
για τον εορταστικό φωτισμό της πόλης. 

26. Η ενέργεια κάθε εργασίας που ανατίθεται στο γραφείο αυτό από το Δή- 
μαρχο ή το Διευθυντή του Δήμου. 

Άρθρο 17 

Αρμοδιότητες Ειδικών Υπηρεσιών ταυ Δήμου 

Πέρα απ’ όσα ορίζονται στους ειδικούς κανονισμούς λειτουργίας των δημοτι¬ 
κών υπηρεσιών της παρ. 2 του άρθρου 3 του παρόντο; οργανισμού, αναφορικά 
με τις αρμοδιότητες και τις λεπτομέρειες λειτουργίας μυτών, ανήκουν στην αρ¬ 
μοδιότητα αυτών και τα ακόλουθα: 

1. Υπηρεσία καθαριότητας, καταβρέγματος και ελέγχου ηλ/σμού. 

α)Η επιμέλεια της καθαριότητας των οδών και πλάτειών της πόλης και γε¬ 
νικά όλων των κοινοχρήστων χώρων εντός και εκτός σχεδίου, καθώς και η.περι- 
συλλογή και αποκομιδή των απορριμμάτων των οικιών και καταστημάτων, 
σύμφωνα με το σχετικό πρόγραμμα που εκδίδεται από το Δήμαρχο. 

β)Η καθαριότητα, συντήρηση και τακτική απολύμανση των κοινοχρήστων 
αφοδευτηρίων του Δήμου. 

γ)Η επιμέλεια του άμεσου καθαρισμού του χώρου όπου τελείται η λαϊκή 
αγορά και η απολύμανση αυτού, καθώς και άλλων Κοινοχρήστων χώρων για 
την αποφυγή δημιουργίας εστιών μόλυνσης. 

δ)Το κατάβρεγμα και πλύσιμο των κεντρικών δρόμων της πόλης στους θερι¬ 
νούς μήνες. | 

ε)Η μέριμνα για την συντήρηση και καλή λειτουργία των αυτοκινήτων της 
υπηρεσίας αυτής. 

στ)Η παρακολούθηση της κατάστασης των οδών, Πλατειών και λοιπών κοι- 
νοχρήστων χώρων από πλευράς καθαριότητας, βλαβών, κακής χρήσης κ.λπ. 
και η σχετική ενημέρωση του Προϊσταμένου του Τμήματος Τεχν. Υπηρεσιών 
του Δήμου για τα περαιτέρω. 

ζ)Η μέριμνα για τον κανονικό φωτισμό των οδών πλατειών και κοινοχρή¬ 
στων χώρων, η τήρηση ειδικού βιβλίου αντικαθισταμι νων ηλεκτρικών λαμπτή¬ 
ρων και η ενημέρωση του αρμοδίου γραφείου για τις Ιλάβες σε φωτιστικά σώ¬ 
ματα, για την εν συνεχεία έγγραφη ενημέρωση της ΔΕΗ. 

2. Υπηρεσία ύδρευσης. 

α)Η μέριμνα για την συντήρηση, επισκευή και καλή λειτουργία των δικτύων 
ύδρευσης της πόλης (εσωτερικών και εξωτερικών) το|ν αντλιοστασίων, δεξαμε¬ 
νών και λοιπών εγκαταστάσεων. 

β)Η μέριμνα για τη συνεχή υδροδότηση όλων των δημείων της πόλης καθόλο 
το 24ωρο, καθώς και η κανονική και ανελλιπής χλωρίωση του παρεχόμενου 
από τα δημοτικά αντλιοστάσια νερού. 

γ)Η επιμέλεια της καθαριότητας των δεξαμενών τών αντλιοστασίων και των 
χώρων γύρω απ’ αυτά προς αποφυγή μόλυνσης τοίν νερών. 

δ)Η παρακολούθηση της συνεχούς υδροδότησης ·|ων ποτιστρών που υπάρ¬ 
χουν στους βοσκότοπους. 

ε)Η μέριμνα για την γρήγορη επισκευή βλαβών σιία κεντρικά δίκτυα, καθώς 
και στις ιδιωτικές παροχές, εφόσον οι υδρολήπτες ειδοποιούμενοι έγγραφα αηό 
την υπηρεσία του Δήμου αμελήσουν να επισκευάσοι ν τις βλάβες αυτών. 

στ)Η παρακολούθηση της κανονικής και έντεχνης: ιατασκευής ιδιωτικών πα¬ 
ροχετεύσεων με βάση τις εκδιδόμενες άδειες από το γ ραφείο Προσόδων του Δή¬ 
μου ή η κατασκευή αυτών από τεχνικούς του Δήμου, εφόσον ζητηθεί από τους 
ενδιαφερομένους, σύμφωνα με τις λεπτομέρειες που ιαθορίζονται με τις σχετι¬ 
κές επ’ αυτού κανονιστικές αποφάσεις του δημοτικι ιύ συμβουλίου. 

ζ)Η μέριμνα του συνεχούς ελέγχου της λειτουργάς των υδρομέτρων των 
υδροληπτών και η παρακολούθηση και εξακρίβψση τυχόν λαθροϋδρολη- 
ψιών. 

η)Η κατασκευή μικροεπεκτάσεων και η αντικατάσταση φθαρμένων δικτύων 
ύδρευσης. 

Θ)Η μέριμνα τήρησης και εφαρμογής του ειδικού Κανονισμού λειτουργίας της 
Υπηρεσίας ύδρευσης του Δήμου. 

3. Υπηρεσία Κήπων, Δενδροατοιχιών και Παιδί ιών Χαρών. 
α)Η επιμέλεια της φύλαξης, συντήρησης, καθαριό ήτας, ανανέωσης και βελ¬ 
τίωσης του πράσινου των δημοτικών πάρκων, αλσώ >, δενδροατοιχιών και παι¬ 
δικών χαρών και αθλητικών χώρων. 

β)Η επιμέλεια συντήρησης και επισκευής των εγκαταστάσεων που υπάρχουν 
στους ανωτέρω χώρους. 

γ)Η επιμέλεια για τη βελτίωση του πράσινου της πόλης γενικά, η δημιουργία 
φυτωρίων ανθέων για συνεχή ανανέωση και η επίκαιρη φύτευση δενδρυλίων και 
φυτών. 

δ)Η ευθύνη για την καλή και ασφαλή λειτουργία των οργάνων των παιδικών 
χαρών και των αθλητικών εγκαταστάσεων και η ενημέρωση του αρμοδίου γρα¬ 
φείου για κάθε φθορά ή βλάβη. 

ε)Η μέριμνα για την καλλιέργεια, άρδευση και κανονική λίπανση του πράσι¬ 
νου των πάρκων, παιδικών χαρών κ.λπ. 

4. Τπηρεσία δημοτικών σφαγείων. 

α)Η μέριμνα για την συντήρηση, επισκευή και βελτίωση των εγκαταστάσεων 
των δημοτικών σφαγείων, της καθαριότητας και υγιεινής αυτών, καθώς και 
της συντήρησης και κανονικής λειτουργίας του εξοπλισμού αυτών. 

β)Η φροντίδα για τη συγκέντρωση και προσκόμιση στο γραφείο προσόδων 
στοιχείων αναφορικά με τον αριθμό και το είδος των σφαζομένων κάθε ημέρα 
ζώων. 

γ)Η επιμέλεια της ακριβούς εφαρμογής του ειδικού κανονισμού λειτουργίας 
των δημοτικών σφαγείων και κάθε άλλης σχετικής διάταξης νόμου ή κανονιστι¬ 
κής απόφασης του δημοτικού συμβουλίου. 

5. Υπηρεσία δημοτικών νεκροταφείων. 

α)Η επιμέλεια της καθαριότητας, ευπρεπισμού και καλλιέργειας του πράσι¬ 
νου των δημοτικών νεκροταφείων και του χώρου της αίθουσας τελετών. 

β)Η επιμέλεια της συντήρησης και καλής λειτουργίας της χειροκίνητης νε¬ 
κροφόρας. 

γ)Η φροντίδα για την καθαριότητα και συντήρηση του οστεοφυλακείου και 
των λοιπών κτιριακών εγκαταστάσεων των νεκροταφείων. 

δ)Η μέριμνα για την καλή λειτουργία των νεκροταφείων γενικά και για την 
ακριβή εφαρμογή των ειδικών κανονισμών λειτουργίας των νεκροταφείων και 
της αίθουσας τελετών του Δήμου. 

6. Υπηρεσία Φιλαρμονικής. 

Ο Μουσικός του Δήμου: 

α)Επιμελείται για την συγκρότηση και οργάνωση της φιλαρμονικής του Δή¬ 
μου, της εμφάνισής της στις Εθνικές και τοπικές γιορτές της μουσικής μπάντας 
του Δήμου, της εκμάθησης της μουσικής στους σχολικούς και εξωσχολικούς νέ¬ 
ους που επιθυμούν να είναι μαθητές της φιλαρμονικής. 

β)Μεριμνά για την ανάπτυξη του μουσικού πνεύματος μεταξύ του πληθυσμού 
του Δήμου με συναυλίες, μουσικά συγκροτήματα και με κάθε άλλο μέσο και 
τρόπο. 

Για το σκοπό αυτό, θα εργάζεται απογευματινές ώρες και ημέρες που θα κα¬ 
θορίζονται κάθε φορά με απόφαση του Δημάρχου. 

γ)0 παραπάνω, για την συμπλήρωση των ωρών εργασίας του. τις άλλες ερ¬ 
γάσιμες ημέρες θα ασχολείται μέσα στο καθοριζόμενο για την διοικητική υπηρε¬ 
σία του Δήμου ωράριο, με την εκτέλεση κάθε βοηθητικής εργασίας του Διοικητι¬ 
κού και Οικονομικού Τμήματος, που θα του ανατίθεται από τον Δήμαρχο ή το 
Δ/ντή του Δήμου. 

Στο ωράριο αυτό συμψηφίζεται η συμμετοχή του σε γιορταστικές εκδηλώσεις 
με την μετατροπή σε αργία της επόμενης εργάσιμης για το Δήμο ημέρας. 
δ)Κατά τα λοιπά εφαρμόζει τον κανονισμό λειτουργίας της Φιλαρμονι- 

κής. 

7. Υπηρεσία Μηχ/των τεχνικών έργων. 

α)Η μέριμνα για την συντήρηση και καλή λειτουργία των μηχανημάτων και 
αυτ/των της υπηρεσίας αυτής. 

β)Η προστασία και φύλαξη των μηχ/των. οχημάτων και εξαρτημάτων αυ¬ 
τών και εργαλείων της υπηρεσίας. 

γ)Η λήψη των απαραίτητων μέτρων και η απαιτούμενη σηματοδότηση των 
χώρων εκτέλεσης έργων από το Δήμο σε τρόπο ώστε να παρέχεται προστασία 
της κυκλοφορίας πεζών και οχημάτων για την αποφυγή ατυχημάτων. 

δ)0 χειριστής μηχανημάτων έργων, που θα πρέπει να είναι κάτοχος και 
επαγγελματικής άδειας οδηγού αυτοκινήτου, πέρα από τα παραπάνω καθήκο- 
ντά του και από αυτά που θα προβλέπονται από τον Ειδικά Κανονισμό λειτουρ¬ 
γίας της υπηρεσίας μηχ/των τεχνικών έργων, υποχρεούται να αναπληρώνει τον 
τακτικό οδηγό αυτοκινήτων του Δήμου στα καθήκοντα του (οδήγηση αυτ/των 
καθαριότητας και καταβρεκτικού οχήματος κ.λπ.) όταν αυτός απουσιάζει. 

Άρθρο 18 

Αντικείμενα κλητήρα 

Ο κλητήρας του Δήμου: 

1. Μεριμνά για την παραλαβή της απευθυνόμενης στο Δήμο αλληλογραφίας 
και για την ταχυδρόμηση ή διανομή της εξερχομένης αλληλογραφίας, 

2. Επιδίδει τις προσκλήσεις για συνεδρίαση του δημοτικού συμβουλίου και 
της δημαρχιακής επιτροπής, καθώς και των λοιπών επιτροπών του Δήμου. 

3. Ενεργεί τις τοιχοκολλήσεις όλων των ανακοινώσεων του Δήμου στους 
προοριζομένους χώρους της πόλης και στην εξώθυρα του Δημαρχείου, καθώς 
και άλλων αρχών και υπηρεσιών που διαβιβάζονται στο Δήμο. 

4. Μεριμνά για την συντήρηση και ευπρεπή εμφάνιση των πινάκων ανακοι¬ 
νώσεων του Δήμου. 

5. Επιδίδει φορολογικά αποσπάσματα του Δήμου επί αποδείξει, στους φορο¬ 


λογούμενους και κάθε άλλο έγγραφο οποιασδήποτε αρχής και υπηρεσίας, 
ύστερα από εντολή του Δημάρχου. 

6. Μεριμνά για την τήρηση της καθαριότητας των γραφείων και ολοκλήρου 
γενικά του δημοτικού καταστήματος, καθώς και του προαυλίου αυτού. 

7. Μεριμνά για την ευπρεπή εμφάνιση του Δημαρχείου και των χώρων μέσα 
και έξω απ' αυτό, φροντίζει για την συντήρηση, διαφύλαξη και προστασία των 
επίπλων και σκευών και του λοιπού εξοπλισμού του Δημαρχείου και ενημερώνει 
το αρμόδιο γραφείο για τυχόν φθορές ή βλάβες. 

8. Χειρίζεται τον πολύγραφο, το φωτοτυπικό μηχάνημα και την μεγαφωνική 
συσκευή του Δήμου και μεριμνά για την συντήρηση και κανονική λειτουργία 
τους. 

9. Οφείλει να παρευρίσκεται στις συνεδριάσεις του δημοτικού συμβουλίου 
προσερχόμενος ενωρίτερα από την ώρα έναρξής του και αποχωρώντας τελευ¬ 
ταίος. 

10. Διαχειρίζεται το χαρτόσημο και τις υπεύθυνες δηλώσεις που υπάρχουν 
στο Δήμο για την εξυπηρέτηση των συναλλασσομένων μ' αυτόν πολιτών. 

11. Επιδίδει στις διάφορες αρχές και υπηρεσίες της πόλης και στα διάφορα 
σωματεία, οργανώσεις και συλλόγους τις απευθυνόμενες προς αυτά προσκλή¬ 
σεις. διάφορα άλλα έγγραφα του Δήμου και τα προγράμματα εθνικών και τοπι¬ 
κών εορτών. 

12. Προσφέρει τις υπηρεσίες του στο γραφείο πρωτοκόλλου, διεκπεραίωσης 
και αρχείου, στην πρωτοκόλληση, διεκπεραίωση και αρχειοθέτηση αλληλογρα¬ 
φίας του Δήμου. 

13. Εκτελεί κάθε εργασία που ανατίθεται σ' αυτόν από τον Δήμαρχο και Δ/ 
ντή του Δήμου. 

Άρθρο 19 

Αντικείμενα καθαρίστριας Δημαρχείου 

Η καθαρίστρια του Δημαρχείου οφείλει: 

1. Να επιμελείται καθημερινά της καθαριότητας των γραφείων και γενικά 
όλου του Δημοτικού Καταστήματος (διάδρομοι, αίθουσα πολλαπλών χρήσεων. 
\ν.Ε. και άλλοι χώροι), καθώς και με τον καθαρισμό των επίπλων, σκευών, υα¬ 
λοπινάκων των θυρών και παραθύρων, των κουρτινών και γενικά κάθε αντικει¬ 
μένου μέσα στο κτίριο. 

2. Επιμελείται της καθαριότητας και ευπρεπούς εμφάνισης των προσόψεων 
του κτιρίου και του αύλειου χώρου αυτού. 

3. Να περιποιείται τα άνθη που υπάρχουν μέσα στο Δημαρχείο καθώς και 
αυτά που φυτεύονται στην αυλή αυτού. 

4. Να επιμελείται της καθαριότητας των πεζοδρομίων και διαδρόμων γύρω 
από το Δημαρχείο και 

5. Να επιμελείται της προστασίας και φύλαξης των αντικειμένων του Δημαρ¬ 
χείου κατά το χρονικό διάστημα που βρίσκεται σ' αυτό και ασχολείται με την 
καθαριότητά του. 

ΜΕΡΟΣ Ζ' 

Τελικές Διατάξεις 

Άρθρο 20 

1. Πέρα από τις καθοριζόμενες με τον παρόντα οργανισμό αρμοδιότητες των 
επί μέρους τμημάτων, γραφείων και υπηρεσιών μπορεί ο Δήμαρχος ν' αναθέτει 
σ" αυτά με απόφασή του κάθε αρμοδιότητα που τυχόν παραλεϊφθηκε ή νέα αντι¬ 
κείμενα και αρμοδιότητες που μεταβιβάζονται στην Τοπική Αυτοδιοίκηση. 

2. Για λόγους ευρυθμότερης λειτουργίας της δημοτικής υπηρεσίας και καλύ¬ 
τερης εξυπηρέτησης του κοινού, μπορεί ο Δήμαρχος να μεταφέρει με απόφασή 
του μία ή περισσότερες αρμοδιότητες από ένα γραφείο σε άλλο, ανάλογα με τις 
ανάγκες που δημιουργούνται κάθε φορά. 

Άρθρο 21 

1. Ταμίας του Δήμου ορίζεται με απόφαση Δημάρχου οποιοσδήποτε τακτικός 
διοικητικός υπάλληλος του Δήμου που έχει μονιμοποιηθεί. 

Άρθρο 22 

Τα τυπικά προσόντα διορισμού, τα καθήκοντα, οι περιορισμοί, ο χρόνος εργα¬ 
σίας, η αστική ευθύνη, τα δικαιώματα, οι άδειες, οι μεταβολές στην υπηρεσιακή 
κατάσταση, το προβάδισμα, οι ηθικές αμοιβές, τα πειθαρχικά αδικήματα, οι 
ποινές, η λύση της υπαλληλικής σχέσης, η νοσηλεία, οι αποδοχές, τα έξοδα κη¬ 
δείας. οι αποζημιώσεις λόγω αποχώρησης από την υπηρεσία, του προσωπικού 
που προβλέπεται από τον παρόντα οργανισμό, διέπονται από διατάξεις των Νό¬ 
μων 1188/81. 1476/84. 1305/84. 1586/86 και 1735/87 και του Π.Δ. 
37α/1987. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα. 7-Νοεμβρίου 1991 

Ο Νομάρχης 
Σ. ΔΑΝΙΗΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρι8. 14990 (2) 

Έγκριση του Ο.Ε.Υ. της Κοινότητας Δασκίου Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του άρθρου α) 12 του Ν. 1188/1981 «περί κυρώαεως του 
Κώδικος περί καταστάσεως προσωπικού Οργανισμών Τοπ. Αυτ/σης» και β) 
του άρθρου 164 του Δ.Κ.Κ. (Π.Δ. 323/89). 

2. Την 16/1991 απόφαση του Κ.Σ. Δασκίου, με την οποία ψηφίζεται ο 
Ο.Ε.Τ. της Κοιν/τας. 

3. Την σύμφωνη γνώμη του Υπηρεσιακού Συμβουλίου Δημοτικών και Κοινο¬ 
τικών Υπαλλήλων του Ν. 1586/86 που διατυπώθηκε στο 5/91 πρακτικό του, 
αποφασίζουμε: 

Εγκρίνουμε την 16/1991 απόφαση του Κ.Σ. Δασκίου, με την οποία ψηφίζε¬ 
ται ο Ο.Ε.Υ. της Κοινότητας ως κατωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΗΣ ΚΟΙΝΟΤΗΤΑΣ 
ΜΕΡΟΣ Α' 

Άρθρο 1 
Διάρθρωση 

Η Υπηρεσία της Κοινότητας διαρθρούται ως εξής: 

Γραμματεία: Η Γραμματεία περιλαμβάνει τις παρακάτω θέσεις: 

Κατηγορία ΔΕ: 

Κλάδος ΔΕΙ Διοικητικού: Μία (1) θέση με βαθμούς Γ-Α. 

Άρθρο 2 

Αρμοδιότητες: Η αρμοδιότητα του Γραμματέα ανάγεται στα παρακάτω θέ¬ 
ματα: 

α) Τήρηση του Πρωτοκόλλου αλληλογραφίας εισερχομένων και εξερχομένων 
εγγράφων και η διεκπεραίωση αυτών. 

β) Κατανομή τήρηση του Μητρώου Αρρένων Δημοτολογίων. 

γ) Τήρηση των Ληξιαρχικών βιβλίων και όλων των βιβλίων που προβλέπο- 
νται να τηρούνται στην Κοινότητα, 

δ) Η μέριμνα για την προσήκουσα δημοσίευση των κάθε φύσης ανακοινώσεων 
και επιδόσεων αυτών. 

ε) Ταξινόμηση και τήρηση φακέλλων αρχείου αλληλογραφίας. 

στ) Η τήρηση πρακτικών συνεδριάσεων του Κοινοτικού Συμβουλίου. 

ζ) Η δακτυλογράφηση και διεκπεραίωση των εγγράφων, αποφάσεων και πι¬ 
στοποιητικών και η απαραίτητη αντιγραφή. 

Άρθρο 3 

Προϊστάμενος του Γραμματέα είναι ο Πρόεδρος της Κοινότητας, επειδή ο 
αριθμός των θέσεων δεν ξεπερνά τις πέντε (5) βάσει της ανωτέρω εγκυκλίου του 
Υπουργείου Εσωτερικών. 

Άρθρο 4 

Τυπικά προσόντα διορισμού κατά κατηγορία και κλάδο είναι: 

Κατηγορία ΔΕ Κλάδος ΔΕΙ Διοικητικού: Ορίζεται απολυτήριος τίτλος Λυ¬ 
κείου ή εξαταξίου Γυμνασίου ή άλλου ισότιμου Σχολείου ανεξάρτητα από ειδικό¬ 
τητα. 

Ο Οργανισμός αυτός ισχύει από τη δημοσίευση στην Εφημερίδα της Κυβέρ¬ 
νησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 18 Οκτωβρίου 1991 

Η Νομάρχης 
Φ. ΠΑΡΤΣΑΦΥΛΛΙΔΟΥ 


Αριθ. 4759 (3) 

Ανασυγκρότηση Δ.Σ. του ΑΟΣΑΚ. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του Ν. 3704/57 «περί αυστάαεως ΑΟΣΑΚ». 

2. Τις διατάξεις του από 20.1.58 Β.Δ. «περί καθορισμού αυνθέσεως & τρό¬ 
που εκλογής Δ.Σ. του ΑΟΣΑΚ και των ΕΤΕ αυτού». 

3. Την 119793/24.6.82 κοινή απόφαση των Υπουργών Προεδρίας Κυβ/ 
σεως & Γεωργίας που δημοσιεύθηκε στο ΦΕΚ 436/Β/24.6.82 & προβλέπει 
την ανασύνθεση του Δ.Σ. του ΑΟΣΑΚ. 

4. Την 99090/169/Φ.28.-1/24.4.85 κοινή απόφαση Υπουργών Προε¬ 
δρίας Κυβ/σης & Γεωργίας που προβλέπει την ανασύνθεση του Δ.Σ. του ΑΟ¬ 
ΣΑΚ. 

5. Το Ν.Δ. 532/70 & τα τροποποιητικά αυτού Β.Δ. 709/70 & 192/72 
«περί Δ/κής αποκ/σης». 

6. Το Π.Δ. 332/7.9.84 «περί μεταβιβάσεως αρμοδιοτήτων του Υπ. Γεωρ¬ 
γίας και των Προϊ/νων Δίαν. Υπηρεσιών στους Νομάρχες». 

7. Το με αριθ. 375/24.10.91 έγγραφο του Πρωτοδικείου Κορίνθου με το 
οποίο μας διαβιβάστηκαν τα πρακτικά εκλογής αντιπροσώπων & αναπληρω¬ 
τών τους για την ανασυγκρότηση του Δ.Σ. του ΑΟΣΑΚ, 

8. Την αριθ. 1095/13.3.91 προηγούμενη απόφασή μας. 

9. Το αριθ. 174539/4.7.90 έγγραφο του ΥΠ.ΓΕ που κοινοποιήθηκε ο Ν. 
1884/90 άρθρο 40 ΦΕΚ 81 Ά 16.6.1990. 

10. Τα με αριθ. πρωτ. 19312/5.11.91 & 758/5.11.91 έγγραφα της 
Δνσης Γ εωργίας Κορινθίας και της Δσης Αγροφυλακής Κορινθίας με τα οποία 
προτείνονται τακτικά και αναπληρωματικά μέλη εκπρόσωποι των Υπηρεσιών 
τους, αποφασίζουμε: 

I. Συγκροτούμε το Διοικητικό Συμβούλιο του Αρδευτικού Οργανισμού Στυμ- 
φαλίας Ασωπού Κορινθίας (ΑΟΣΑΚ) από τα παρακάτω μέλη: 

Α' Υπηρεσιακά μέλη: 

1. Νικόλαο Ρούγγα Δντή της Δνσης Γεωργίας Κορινθίας με Α' βαθμό ανα- 
πληρούμενο από τον Κίμωνα Δελήμπαση Γεωπόνο με Α' βαθμό της ίδιας υπη¬ 
ρεσίας. 

2. Νικόλαο Χαβγιέ Γεωπόνο Δντή της Δ/νσης Ε.Β. με Α' βαθμό αναπληρού- 
μενο από τον Κυριάκο Χανιωτάκη Γ εωπόνο με Α' βαθμό της ίδιας υπηρεσίας. 

3. Κωνσταντίνο Κωστάκη Δντή της Δσης Αγροφυλακής με αναπληρωτή του 
τον Δημήτριο Καραντζά υπάλληλο της ίδιας υπηρεσίας. 

Β.' Αιρετά μέλη αντιπρόσωποι παραγωγών: 

1. Εκπρόσωποι περιοχής Βόχας: 

α. Πούλλο Παναγιώτη του Γεωργίου κάτοικο Βέλου αναπληρούμενο από τον 
Παπαδόπουλο Αθανάσιο κάτοικο Ευαγγελίστριας. 

β. Παναγιωτόπουλο Κων/νο του Γεωργίου κάτοικο Άσσου αναπληρούμενο 
από τον Χανιά Θεόδωρο του Βασιλείου κάτοικο Χαλκείου. 

2. Εκπρόσωποι περιοχής Κιάτου: 

Γιαμπουράνη Ηλία του Γεωργίου κάτοικο Μουλκίου, αναπληρούμενο από 
τον Θεοδώρου Αθανάσιο του Ιωάννη κάτοικο Κιάτου. 

3. Εκπρόσωπο περιοχής Κορίνθου: 

Σούκουλη Θωμά του Κων/νου με αναπληρωτή του τον Αναργύρου Δρόσο 
του Σπυρίδωνα κάτοικο Εξαμηλιών. 

4. Εκπρόσωπο περιοχής Στυμφαλίας - Νεμέας: 

Ρηγόπουλο Ανδρέα του Δημ. κάτοικο Λαύκας με αναπληρωτή του τον 
Κλωνή Προκόπ. κάτοικο Λαύκας. 

11. Στο Δ.Σ. προεδρεύει ο Νικόλαος Ρούγγας Δντής της Δ/νσης Γεωργίας, 
αναπληρούμενος από τον Νικόλαο Χαβγιέ Δντή της Δ/ναης Εγγ. Βελτιώσεων. 

III. Το Δ.Σ. θα βρίσκεται σε απαρτία αν παρίστανται τουλάχιστον πέντε (5) 
μέλη αυτού και οι αποφάσεις του θα λαμβάνονται με απόλυτη πλειοψηφία των 
παρόντων μελών και σε περίπτωση ισοψηφϊας θα νικά η ψήφος του Προέδρου. 

IV. Η θητεία του Δ.Σ. λήγει την 12.11.94. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 12 Νοεμβρίου 1991 
Ο Νομάρχης 
ΧΡ. ΛΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




